DANIJEL CVJETIĆANIN Razumeti vlast - Печат - Лист слободне Србије\nПочетна/Колумне/DANIJEL CVJETIĆANIN Razumeti vlast\nDANIJEL CVJETIĆANIN Razumeti vlast\nДанијел Цвјетићанин 28/08/2010\tКолумне Оставите коментар\nCilj evroatlantista je da Srbija ostane područje siromaštva i besposličenja, sa malobrojnom, ali izuzetno bogatom „liderskom grupom“ na vrhu piramide\nZa razliku od velikog broja analitičara koji smatraju da su kolosalni porazi Srbije, uključujući, uzgred, i ekonomsko zaostajanje, rezultat nesposobnosti, trapavosti i gluposti likova na vlasti, ja sam sklon verovanju da je na vlasti, najvećim delom, skup inteligentnih, dobro obrazovanih i prodornih funkcionera, veoma posvećenih poverenom zadatku, zbog kojeg su ih evroatlantski prijatelji doveli na kormilo Srbije, da od nje naprave industrijski zaostalu, nekonkurentnu, prezaduženu i kriminalizovanu zemlju, u kojoj caruju nered, nezaposlenost, teror i korupcija.\nFANTOMKE I ŠAJKAČE\nNećete verovati, ali potrebno je mnogo domišljatosti i energije domaće „elite“ (uobraženih, upornih i beskrupuloznih „talenata“, podignutih sa moralnog dna na vrhove vlasti), kao i znatna propagandna (nekad i vojna), podrška iz inostranstva, da bi se od jedne države napravila banana-republika.\nDeo planiranih aktivnosti već je obavljen, a mapu celog puta ima u glavi (bio u vlasti ili u opoziciji), svaki aktivista koji drži do sebe i evroatlantskih vrednosti. Cilj je da, za nekoliko godina, Srbija ostane/postane područje siromaštva i besposličenja, sa malobrojnom, ali izuzetno bogatom „liderskom grupom“ na vrhu piramide. A takođe i zemlja velikih socijalnih napetosti i terora (u ovoj oblasti predviđen je i privatni i državni sektor). Brend Srbije moglo bi da postane lice pod fantomkom, sa šajkačom na glavi i srpskim znamenjima na šajkači. Uostalom, takve slike Srbije evroatlantski aktivisti najradije i pokazuju svojim zapadnim pokroviteljima, znajući da oni (ruku na srce) te vrste „mladih demokratija“ najviše cene i štite. Zar primeri Kosova, Crne Gore, BiH, Bugarske ili Turske ne govore u prilog ovoj tezi?\nNe verujem da je istinita vest da je jedan ugledni biznismen (pri tom i zaštićeni svedok), prilikom nekog nesporazuma zviznuo šamar jednom od ministara srpske vlade. Žuta štampa svašta izmišlja! Ali, oni koji prate društvene i političke prilike takav događaj ocenjuju ne samo kao moguć, nego i očekivan. Kao što mnogi očekuju da će, u ne tako dalekoj budućnosti, među predsedničkim kandidatima biti bar nekoliko zaštićenih svedoka.\nZanimljivo je pitanje zašto je u visokorazvijenom evroatlantskom svetu toliko naglašena ljubav prema banana – zemljama, u kojima su kocka, droga, prostitucija i druge vrste „ludih“ razonoda – glavne privredne grane? Dobro, prirodni resursi, tržište i finansijski sistem tih zemalja su u rukama imperijalnih gospodara, ali bi to moglo da se ostvari i u uslovima uljuđenijeg poretka. Mada teže! Nastojanje lidera najrazvijenijih zemalja da podrže režime u brojnim banana – republikama, u kojima caruje teror bezvlašće i samovlašće, dugo ostati u grupi „nerazjašnjenih“ pitanja ekonomije i politike.\nZajedno sa pitanjem zašto Sjedinjene Države decenijama održavaju blokadu Kube (blokada je drugo ime za ekonomski genocid)? Zašto ratuju u Iraku i Avganistanu? Kao što i u Latinskoj Americi (a bogme i u Rusiji) vode iscrpljujući propagandni rat protiv svake vlasti koja nije spremna da bespogovorno prihvati prioritet evroatlantskih interesa?\nNiko ne može da optuži našu vlast da nije hiperaktivna, ili da sputava evroatlantske interese na bilo kom segmentu. Rezultati su tu: domaći sektor privrede sasvim je onemoćao, finansijski sistem je gotovo sav u rukama evroatlantskog kapitala, nezaposlenost raste, a konkurentnost privrede monotono teži dnu. Resursi neviđenom lakoćom prelaze u vlasništvo subjekata iz Imperije, a državna teritorija je jednim delom već raskomadana.\nPravni sistem (sudovi i tužilaštvo), koji je i ranije bio slaba karika države, doveden je „reformom“ do rasula. Istovremeno, bombardovanje stotinama novih (pa makar i „evropskih“) zakona doprinosi dodatnom neredu i otežanoj primeni zakona. Osim nekoliko područja dobre organizacije (primeri: neke gradske i komunalne službe, fond PIO itd), glomazan administrativni sistem i mučne procedure doprinose haosu, u kojem stranački aktivisti svih boja i nivoa arbitriraju, uz brojne zloupotrebe. Ali se u svim arbitražama strogo vodi računa o ekonomskim (i političkim) interesima sila pobednica, koje su uspešno intervenisale (protiv Srba) u jugoslovenskim građanskim ratovima.\nUvek nedorečeni i nejasni svojinski odnosi i mogućnost „legitimnog“ sporenja vlasništva u privredi, o čemu stranački plenumi donose zaključke oslonjene na ekspertske kafanske razgovore (do zore), doprinose odvraćanju domaćih investitora od ulaganja. Ali i do povlačenja domaćeg kapitala, koji će svoju sreću morati da potraži u inostranstvu, aktivirajući, na taj način, inostrane resurse i inostranu radnu snagu. I konkurišući, na svetskom tržištu, domaćoj radnoj snazi i domaćim firmama (ako ih bude). Naši će poreski obveznici, zato, morati da pomažu (stimulišu) strane industrijalce – bilo da im besplatno ustupaju građevinsko zemljište i radnu snagu, bilo da im subvencionišu troškove kamata, što će takođe doprineti urušavanju snage privrede.


Radio TV Stara Pazova - Pripreme za jesenji bazar\nPripreme za jesenji bazar\nPočetak jeseni doneo nam je i novu akciju aktiva žena Slovačke evangelističke crkve. Juče je sakupljanjem odeće i obuće počela priprema za 11. Jesenji bazar, koji će se održati druge nedelje u oktobru. Druga sabirna akcija će biti narednog četvrtka od 8. do 13 časova u starom parohijskom domu.\nJesenji bazar će se održati od 9. do 13. oktobra u novom parohijskom domu, izjavila je u ime organizatora, Anna Malko, inicjatorka ove akcije. Prethodni, 10. po redu prolećni bazar bio je jedan od najuspešnijih. Od sakupljenih sredstava kupljena su vrata za parohijski dom, a deo sredstava je namenjen i u duhovne svrhe, istakla je Ana Malko i dodala da je deo odeće i obuće i ovog proleća poklonjen kao i svake godine Crvenom krstu.


Minimalac za novu pobedu - jugsport.net\nMinimalac za novu pobedu\nBojnik. Gledalaca 200. Sudija: Miljan Miljković (Prokuplje) 7. Stelac: Nemanja Petrović u 17 min. Žuti kartoni: Aleksandar (G) Stanković, Vidojević, Aleksandar(Z) Stanković ( Pusta reka), Jakovljević (OFK Niš).\nPUSTA REKA: Zdravković 7, Arsić 7, Janković 7, N. Jovanović 7 ( A.(Z) Stanković -), D.Stojćić 7, Miljković 7, N. Petrović 7 (Dinić -), A(G) Stanković 7 (Nikolić 7), N. Ilić 7,5, Vidojević 7,5, Stojanović 7.\nOFK NIŠ: Radonjić 7, Vlajković 6,5 (Golubović -), Rilak 6 (Šuričković -), Nešić 7, Cojić 7, Gavrić 6, Dimitrijević 6,5, Jakovljević 6, Ivečić 6, Ćukić 6, Radivojević 6.\nIgrač utakmice: Predrag Vidojević.\nPo idealnim vremenskim uslovima za igru, duel dva tima iz gornjeg dela tabele na stadionu kraj Puste reke zasluženo je pripao domaćem sastavu. Puleni trenera Dejana Cenića su nastavili sa dobrim partijama ovog proleća.\nOdluka o pobedniku usledila je u 18 minutu igre. Iskusni Predarg Vidojević je iskosa sa desne strane pronašao Nemanju Stankovića koji je sa samo nekoliko metara ubacio loptu u nebranjeni deo, što se do kraja utakice ispostavilo da je to bio konačan rezultat na utakmici.\nU drugom poluvremenu obe ekipe su propustile po nekoliko izglednih prilika da ishod utakmice bude sasvim drugačiji. Domaćin je bio bolji upravo za taj jedan pogodak, uknjižio na svom saldu nova tri boda I tako zadržao poziciju u gornjem delu tabele Zona-Jug.\nTagged Bojnik FK Pusta Reka OFK Niš zona jug\nVecko brusi buduće prvotimce\nGolman spasio goste katastrofe


BEOGRAD - Ministar za Kosovo i Metohiju Goran Bogdanović izjavio je danas da podizanje optužnice za trgovinu organima u slučaju prištinske bolnice Medikus predstavlja dobru poruku pre svega kosmetskim Srbima da će Euleks učiniti sve da počinioce takvih zločina kazni i najavio da će Srbija podržati svaku istragu o trgovini organima.\nBogdanović je u izjavi RTS-u podsetio da je Srbija insistirala da svi koji su izvršili zločine na\nKosovu i Metohiji moraju biti procesuirani i da se mora o tome utvrditi prava istina.\nTužilac Euleksa iz kancelarije Specijalnog tužilaštva Kosova podigao je juče optužnicu protiv dve osobe u vezi sa predmetom Medikus pod sumnjom za trgovinu organima.\nOptužnica je podignuta protiv Jusufa Erdžina Sonmeza, turskog državljanina, za krijumčarenje ljudima, organizovani kriminal i nezakonito sprovođenje medicinskih delatnosti, dok je Moše Harel, državljanin Izraela, optužen za krijumčarenje ljudima i organizovani kriminal.\nNa pitanje o formiranju sedmočlanog tima na zahtev Brisela o istrazi o navodima izvestioca Saveta Evrope Dika Martija, Bogdanović je odgovorio da je bitno da ta istraga što pre počne i da se krivci kazne.\nOn je, ipak, ocenio da taj predlog EU nije dao odgovor na koji način će ta misija i istražni organi delovati, jer Euleks nema mandat, ni jurisdikciju da može da deluje na prostoru Albanije, gde su odvođeni ljudi koji su kidnapovani na Kosmetu.\nSvaki istražni tim će imati podršku Srbije, koja i dalje zahteva da tu istragu vodi nezavisno telo pod okriljem UN, rekao je Bogdanović, ocenivši da je dobro što će istražno tim Euleksa biti stacioniran u Briselu zbog pritiska albanskih političara na Euleks i što će istražitelji dolaziti na Kosovo.\nKljučna su pitanja na koji način će istražitelji delovati na prostoru Albanije i kako će Euleks obezbeđivati svedoke, jer je mnogo svedoka koji su svedočili protiv Ramuša Haradinaja i drugih haških optuženika, ubijeno na Kosmetu, ocenio je Bogdanović.\nOn je izrazio optimizam u pogledu razgovora Beograda i Prištine i uverenje da će krajem meseca biti ostvareni prvi rezultati, ističući da je "blizu rešenje nekih pitanja" i da su neistinite optužbe iz Prištine da Beograd opstruira i da nije spreman na kompromis.\nBogdanović je podsetio da Srbi na Kosmetu nemaju slobodu kretanja, da nisu pravno zaštićeni, da još nemaju mobilne telefone ni struju.\nUpitan o izjavi ministra spoljnih poslova Srbije Vuk Jeremića da bi bila greška uslovljavati dalje korake Srbije ka EU pritiscima u vezi sa rezultatima dijaloga Beograda i Prištine, Bogdanović je odgovorio da još nije čuo da će "na bilo koji način biti uslovljeno pristupanje Srbije EU statusom Kosova ili pregovorima".\nBriselu je stalo, kao i Beogradu, da se neki problemi rešavaju, ali takvi pritisci, ni uslovljavanja za sada ne postoje, što ne znači da ih neće biti, dodao je Bogdanović.


Severina odbila nastup u Guči, ponuda organizatora premala?! - Muzika - Region - Vesti - Svet Plus\n21:26 11. AVG 2014.\nMinistarke i Severina obaraju sve rekorde hitom Uno momento! 10 miliona pregleda za samo 18 dana! (Video)\n"Ove godine organizatori Sabora su imali manji budžet nego ranije. Želeli su da dovedu Severinu kako bi obezbedili masovniji dolazak posetilaca iz susednih republika, ali nisu mogli da joj daju onoliko koliko je njen menadžer tražio", kaže izvor upućen u pregovore. On tvrdi i da je Severina želela da dođe u Guču, ali da je novac presudio.\n"Organizator joj je prvo ponudio jednu sumu, ali mu je rečeno da Severina za taj novac neće pevati. Onda su povećali svotu i rekli da je to cifra koju najviše mogu da izdvoje za njen nastup. Međutim, njoj ni to nije bilo dovoljno", zaključuje izvor koji ne želi da komentariše priču da je Seve za ovaj nastup tražila 50.000 evra.\nSeverinin menadžer Tomislav Petrović imao je malo drugačiju priču: "Organizator je Severini ponudio nastup u guči, ali razgovori su krenuli prekasno, pa nastup nije dogovoren. Guča je praznik veselja i vrhunske muzike i lično bih voleo da Severina tamo održi koncert".\nSeverinaGuča 2014Guca 2014


Dezifloor combi 1000 ml – Anding Trade\nPočetnaProizvodiDezinfekcija ruku i prostorijaDezifloor combi 1000 ml\nDezifloor combi 1000 ml\nDEZIFLOOR COMBI je savremeni preparat koji je našao primenu za čišćenje i dezinfekciju medicinskih predmeta i površina u svim uslovima. Preparat u sebi sadrži glutaraldehid koji se u kombinaciji sa quaternarnim amonijumovim jedinjenjima kao jak dezinfecijens koristi za dezinfekciju u bolnicama, veterini i svuda gde postoje visoki rizici zagađenja. U sebi sadrži i površinski aktivne materije koje vrše pranje, kao i visokokvalitetan inhibitor korozije za zaštitu metalnih delova. Nizak nivo tenzida omogućava lako ispiranje opreme. DEZIFLOOR COMBI je našao primenu za sigurnu dezinfekciju medicinskih predmeta i površina u svim uslovima. Dezifloor combi je sa navedenim osobinama našao primenu u zdravstvenim ustanovama,veterini, stomatološkim ordinacijama, gde je potrebno dezinfikovasti predmete i površine u visokim rizicima dezinfekcije. Koristi se 1% rastvor (1lit proizvoda pomešati sa 100 litara vode) kada deluje u roku od 15 minuta ili u rastvoru od 0,5 % (1lit proizvoda : 200 lit. vode) kada deluje u roku od 30 minuta. Površine koje dolaze u dodir sa namirnicama posle dezinfekcije isprati čistom vodom. Pakovanje od 1000 ml.


Talin upozorava na opasnost od sajber napada na evropske izbore | EurActiv Srbija\nTalin upozorava na opasnost od sajber napada na evropske izbore\nEvropske izbore u maju 2019. mogla bi da pogodi bujica sajber napada koji čak mogu da ugroze konstituisanje Evropskog parlamenta, upozorava se u novom izveštaju Agencije za informacione sisteme Estonije. Ocenjuje se da evropski zvaničnici s pravom brinu zbog opasnosti od zlonamernih aktivnosti u formi hakerskih napada ili dezinformacija.\nViše od 20 članica EU, kao i Evropska komisija i agencija EU za sajber bezbednost, doprineli su istraživanju estonske agencije koje je ukazalo na neka problematična mesta.\n"U slučaju izbora za Evropski parlament uspešna kampanja protiv jedne članice EU koja uključuje elemente sajber napada može da znači da se rapoređivanje mesta u EP ne može potvrditi i time bi se kompromitovao ceo izborni proces", navodi se u izveštaju.\nGovoreći za EURACTIV.com, vodeća autorka izveštaja Lisa Past istakla je: "Koordinisani sajber napadi mogu da budu tako jaki da ugroze demokratski proces i spreče konstituisanje Evropskog parlamenta posle izbora".\nOna je takođe ukazala kako sajber napadi mogu da utiču na političku debatu pred izbore: "Ako tokom izborne kampanje bude hakerskih napada, politička agenda će potpuno promeni kurs".\n"U tom slučaju, politički zvaničnici moraće da objašnjavaju propuste u bezbednosnim sistemima umesto svoje političke predloge", rekla je Past.\nUpozorenja dolaze u vreme kada i evropski komesar za bezbednost Džulijan King izražava bojazni zbog opasnosti od sajber kriminala po demokratski proces. On je ukazao kako se integritet izbora suočava sa dvojnim izazovom - kršenjem bezbednosti izbornih sistema, kao i pokušajima da se manipuliše biračima.\nKing je za britanski Gardijan rekao: "Napadi na izbore i izbornu kampanju idu u dve glavne kategorije: one usmerene na sistem i one usmerene na ponašanje (birača). Prva kategorija uključuje sajber napade kojima se manipuliše izbornim procesom ili tehnologijom za glasanje kako bi se izmenio broj glasača ili broj glasova".\nNjegova analiza posebno je važna u tekućoj klimi, kada kontinuirano stižu izveštaji o od strane Rusije sponzorisanom hakerisanju vladinih mreža tokom predsedničkih izbora u SAD 2016.\nI izbore u Francuskoj obeležili su hakerski napadi protiv Emanuela Makrona, uključujući curenje podataka, a napada na veb portale bilo je i tokom parlamentarnih izbora u Crnoj Gori 2016.\nHakerski napadi na zvanične veb sisteme tokom izbornih kampanja mogu da budu u više oblika, upozoravaju strunjaci.\nSa približavanjem evropskih izbora u maju 2019, na kojima će učestvovati 27 zemalja, zvaničnici s pravom brinu zbog opasnosti od zlonamernih aktivnosti u formi hakerisanja ili dezinformacija.\nKomisija je preduzela mere, posebno u oblasti dezinformacija, i u septembru će biti zvanično objavljeno uvođenje Kodeksa prakse za internet platforme.\nGrađani EU svejedno su zabrinuti. Istraživanje Eurostata iz 2017. pokazalo je da se 86% Evropljana oseća sve više izloženo opasnosti od sajber kriminala pri čemu dela u tom sektoru dostižu čak polovinu svih zločina počinjenih u pojedinim evropskim zemljama.\nIpak, Past je istakla da mešanje u izbore nije fenomen modernog doba. "Ne zaboravimo da izborne prevare nisu ništa novo", dodala je ona.\n"I sistemi zasnovani na papiru bili su u prošlosti izloženi istim opasnostima samo što borba protiv mešanja u digitalnoj sferi zahteva veći stepen inovativnosti i tehničkog znanja. Pošto je to tako, alati potrebni za suzbijanje kršenja bezbednosti moraju biti sigurni i legalni", zaključila je Past.\n: Mogerini kriva za neuspeh borbe protiv hibridne pretnje iz Rusije\n: Duda najavio veto na zakon koji bi ojačao Pravo i pravdu u EP\n: Estonija brani pravo da ne akredituje ruske novinare


Zapad traži sastanak s Iranom\nVelike sile koje pregovaraju s Teheranom o njegovom nuklearnom programu odlučile su zatražiti hitan sastanak s Iranom, nakon njegovoga posljednjeg i nepotpunog odgovora u vezi s nuklearnim programom, objavila je u petak glasnogovornica šefa diplomatije Evropske unije Javiera Solane.\n"Nakon telefonske konferencije u popodnevnim satima, velike sile skupine 5+1, SAD, Rusija, Kina, Francuska, Velika Britanija plus Njemačka, složile su se da zatraže sa Iranom hitan sastanak", kazala je Cristine Gallach.\nOve zemlje, za čiji račun Solana pregovara o nuklearnom dosjeu s Iranom, "i dalje razmatraju posljednji dokument, koji je Teheran predočio ove sedmice, a koji ima za cilj "suštinske pregovore" s Iranom", dodala je glasnogovornica.\nMeđutim, Solana smatra da posljednji "iranski prijedlog ne odgovara na nuklearna pitanja već je više usmjeren na ostala svjetska pitanja", naglasila je ona.\nZapadne zemlje namjeravaju usvojiti novi paket sankcija protiv ove zemlje, ako se nastavi ovaj ćorsokak, i ako Iran odbije zamrznuti svoj program obogaćivanja urana.


Tanjug 17. aprila 2021. 17:38\nBEČ – Iran je danas saopštio da postoji izvesno razumevanje među stranama na nuklearnim pregovorima u Beču i da je spreman za brzo postizanje dogovora u oblastima u kojima su se stavovi približili, ali i da su ozbiljne nesuglasice i dalje prisutne.\n„Čini se da se pojavljuje novo shvatanje problema i da postoji zajednička osnova između strana o konačnom cilju. Ali, put koji je pred nama nije lak i postoje ozbiljna neslaganja“, rekao je iranski pregovarač Abas Arakči državnim medijima, prenosi Rojters.\nArakči je poručio nakon sastanka da je iranska delegacija iznela predloge o nuklearnim pitanjima i ukidanju sankcija i da sarađuje na tekstu sporazuma, koji bi bar u oblastima u kojima postoje zajednički stavovi mogao biti brzo postignut.\nDruga runda razgovora započela je u četvrtak u luksuznom bečkom hotelu.\nSAD nisu prisutne jer je Iran odbio direktne pregovore, ali zvaničnici Evropske unije koji predsedavaju sastancima sprovode „šatl diplomatiju“ sa američkom delegacijom koja je u drugom hotelu preko puta.\nPregovarači rade na koracima koje bi obe strane morale da preduzmu, na ukidanju sankcija i prestanku nuklearnih aktivnosti, kako bi se vratile u potpunosti u saglasnost sa prvobitnim sporazumom, ali razgovori su se dodatno zakomplikovali nakon eksplozije u glavnom iranskom postrojenju za obogaćivanje uranijuma u Natancu.\nKineski predstavnik u razgovorima Vang Ćun, potvrdio je ranije da će se pregovori, koji imaju za cilj oživljavanje iranskog nuklearnog sporazuma iz 2015. godine, nastaviti i da su se svi učesnici – Kina, Rusija, Francuska, Velika Britanija, Nemačka i Iran – dogovorili da ubrzaju rad na određenim pitanjima, uključujući i ukidanje američkih sankcija Iranu.\nIran i SAD su, uz posredstvo potpisnica nuklearnog sporazuma iz 2015. godine, prošle nedelje počeli indirektne razgovore na temu rešavanja problema oko nuklearnog programa Irana i ukidanja američkih sankcija Teheranu.


Cipras prihvatio uslove kreditora; čeka se odluka parlamenta\nGrčka i njeni evropski partneri najzad su postigli dogovor oko trećeg paketa finansijske pomoći, posle maratonskog samita u nedelju.\nGrčka po hitnom postupku mora usvojiti set reformi, kako bi na raspolaganju imala svjež novac i nove uslove otplate već potrošenog. Sada, nakon političke odluke lidera EU, slijedi usvajanje mjera na grčkom i nekoliko parlamenata Evrozone, da bi, kako je planirano do kraja sedmice ministri finansija usvojili i formalnu odluku o novom, trećem po redu paketu pomoći za Grčku.\n"Nakon 17 sati pregovora postigli smo sporazum" - tako je nakon maratonskog evropskog samita jutros objavio predsjednik Evropskog savjeta Donald Tusk.\nSuština dogovora o trećem paketu pomoći Grčkoj jeste da se tokom naredne tri godine u ozdravljenje grčke države i ekonomije uloži čak 86 milijardi evra evropskog i mđjunarodnog novca. Grci zauzvrat hitno moraju da usvoje mjere reformi, odnosno povećanje poreza, smanjenje subvencija i troškova za odbranu, kao i privatizaciju dela državnog vlasništva.\n"Sada smo definitivno u boljoj poziciji. Komisija se uvijek borila protiv te suviše jednostavne ideje 'Grexita'- za nas to nije bila opcija, čak ni odgovor na grčku krizu. Grexit definitivno više nije opcija", istakao je predsednik Evropske komisije, Žan-Klod Junker.\nLimit na automatima ostaje 60 evra dnevno, banke ostaju zatvorene barem naredne dvije sedmica, ali ostaje pitanje da li je sinoć grčki premijer pristao na nešto što su Grci nedavno na referendumu odbili.\nOn tvrdi suprotno.\n"Većina grčkog naroda će podržati napore da se vratimo rastu jer su prepoznali da se borimo do posljednjeg trenutka, pregovaramo cijelu noć, borimo za socijalnu pravdu. Obični ljudi više neće biti oni koji će jedini i uvijek samo plaćati ceh. Grčkoj trebaju duboke reforme u korist naroda a protiv oligarha koji su nas i doveli do ovoga", poručio je grčki premijer Aleksis Cipras.\nPredsjednik evrogrupe Jerun Dejselblum upozorio je Grke da moraju ozbiljno da shvate sporazum.\n"Prije svega, grčki parlament sada mora do srijede da usvoji seriju reformi, a onda će se o paketu finansijske pomoći izjasniti i 6 nacionalnih parlamenta Evrozone. Poslije toga evrogrupa će do kraja ove sedmice da usvoji i formalnu odluku i tada će započeti cijeli proces. Riječ je o velikom novcu, a i od Grka tražimo mnogo. Oni to moraju da shvate krajnje ozbiljno", rekao je Dejselblum.\nUz potrošeno povjerenje na svim stranama i gorak ukus u ustima jer bolji život za Grke neće stići tako brzo, ipak, čini se da je dogovoreno manje loše od ostalih rješenja koja su, ispisana na stolu njemačke kancelarke, predvidjala stavljanje Grčke u neku vrstu petogodišnjeg karantina, dok se mogućim posljedicama toga po ostatak evropskog društva niko nije bavio.\nKao deo dogovora, Grčka je takođe pristala da MMF u potpunosti nadgleda korišćenje multimilijarderskog paketa finansijske pomoći.\nNemačka kancelarka Angela Merkel je izjavila da su “postavljeni oštri uslovi” ali da “su dobrobiti sporazuma veći nego negativne strane”.\nNemačka liderka je takođe rekla da je za grčku vladu neophodno "jačanje kapaciteta", kao i da je “važno da se grčka vlada ojača kroz modernizaciju njene administracije”.


Zvezda posustala protiv kraljevića, juniori Mege sa Realom za trofej Evrolige - SPORTSKI ŽURNAL\nU petak Mega je sa sve tri pobede završila kao prva u A grupi. Finale je na programu u nedelju\nMladi košarkaši Mege igraće protiv Real Madrida u finalu Fajnal-fora juniorske Evrolige u Vitoriji.\nReal je u direktnom sudaru ubedljivo savladao Crvenu zvezdu 80:50 za prvo mesto u B grupi.\nDOKTOR KOŠARKE THE COMSAT ANGELS · 18 maj, 2019 21:23\nU ovoj ekipi Zvezde nema jednog igrača na koga treba obratiti pažnju.Možda za Srpsku Ligu da popune broj u nekom klubu.\nLos penzos 47 · 18 maj, 2019 22:41\n"The comsat angels",ili ti,pali anđelu, pao je i tvoj trenerski anđeo ,pa šta?"Sve je to normalno",kao što reče još jedan tvoj idol"Muta"!.Uzgred,odavno si pao i na tvom "Doktoratu košarke",tako da je i Siniša mali,u odnosu na tebe!


Zašto padaju vojni avioni | Aviator\nZašto padaju vojni avioni\nDa li su avionske nesreće proizvod upotrebe zastarele tehnike, ili su posledica slabe obučenosti pilota zbog ograničenog broja časova naleta, pitanja su za analizu državnog i vojnog rukovodstva\nProšlonedeljni pad vojnog aviona „orao“ iz sastava 98. vazduhoplovne brigade iz Kraljeva, koji se srušio prilikom probnog leta u selu Mrčajevci kod Čačka, šesti je u poslednjih pet godina. Pilot major Ivan Pantić uspešno se katapultirao i u stabilnom je stanju po redovnoj proceduri prebačen na VMA.\nTime se po ko zna koji put otvorilo pitanje da li su avionske nesreće proizvod upotrebe zastarele tehnike, ili su posledica slabe obučenosti pilota zbog ograničenog broja časova naleta.\nNakon pada aviona „orao“ pre pet godina u blizini vojvođanskog sela Baranda, pilot se spasio katapultiranjem, zadobivši prelom noge prilikom prizemljenja. Stručna komisija je utvrdila da je došlo do otkaza uređaja za poboljšanje stabilnosti i upravljivosti (UPSU), i da se u toj situaciji pilot nije snašao zbog „nedovoljnog broja sati leta“.\nProšle godine 26. septembra u Novoj Pazovi srušio se avion Vazduhoplovstva i protivvazduhoplovne odbrane Vojske Srbije tipa „V-54 lasta“, u kojem su bili vrhunski piloti major Goran Savić i potpukovnik Tomislav Bećagović. Pilot Savić, koji je upravljao letelicom, podlegao je povredama zadobijenim prilikom pada aviona, dok je potpukovnik Bećagović lakše povređen nakon iskakanja. Ustanovljeno je da avion „lasta“ poseduje zastareo sistem za spasavanje, na nivou iz Drugog svetskog rata. Da je avion imao mehanizam za izbacivanje sedišta, pilot bi sigurno ostao živ.\nBroj sati naleta, kao i kontinuitet u izvođenju pilotske obuke, predstavlja ključni problem srpskog vazduhoplovstva. Prema NATO standardima, pilot koji je spreman da učestvuje u borbenim operacijama mora da ima minimum 120 časova naleta godišnje, dok za učestvovanje u borbenim misijama mora da ima 180.\nPoslednji pad aviona Vazduhoplovstva i protivvazduhoplovne odbrane Vojske Srbije ukazuje da bi nesreće u vazduhu konačno trebalo da budu predmet detaljnih analiza državnog i vojnog rukovodstva. Tako bi se dobio odgovor na pitanje u kakvom je stanju naše vojno vazduhoplovstvo.


SINDIKAT PORESKE UPRAVE SE PROTIVI AKTU O SISTEMATIZACIJI TE INSTITUCIJE Mimo propisa uvode tri sektora - Sindikat uprave i pravosuđa Crne Gore\nSINDIKAT PORESKE UPRAVE SE PROTIVI AKTU O SISTEMATIZACIJI TE INSTITUCIJE Mimo propisa uvode tri sektora\nSindikat Poreske uprave (PU) nije podržao akt o sistematizaciji, već je predložio izradu novog pravilnika o organizaciji i sistematizaciji, a da se do njegovog usvajanja primjenjuje akt koji je sada na snazi. Radna grupa Sindikata, na čijem čelu je predsjednik te organizacije Rade Simonović, odbila je akt o sistematizaciji iz razloga što su njime predviđena tri sektora, koja, prema njihovom mišljenju, nijesu predložena u skladu sa važećim propisima. U pitanju su sektor za ljudske resurse, sektor za velike poreske obveznike i sektor za informacionu tehnologiju u oblasti poreskog sistema. Sistematizacijom je predloženo šest novih sektora.\n- Osim toga ti sektori nijesu racionalni iz finansijskih razloga zbog visokih primanja zaposlenih koji bi rukovodili ovim sektorima. Mišljenje radne grupe je da sistematizaciju u ovom dijelu treba uskladiti sa propisima i politikom Vlade o smanjenju javne potrošnje i preporukama EU - piše u mišljenju radne grupe u koje je „Dan” imao uvid.\nDalja manjkavost predloženog akta, kako piše u mišljenju sedmočlane radne grupe, sastoji se u miješanju nadležnosti kako između pojedinih sektora, tako i između nekih sektora i područnih jedinica.\n- Primjer, u samom nazivu sektora naplate i sektora za inspekcijski nadzor sadržan je izraz „sektor operative” i ako su poslovi operative isključiva nadležnost područnih jedinica. Takvom organizacijom bi se došlo do preklapanja operativnih poslova i stvaranja konfuzije u obradi predmeta, te bi pojedini predmeti mogli biti obrađivani i u sektorima i u nadležnim filijalama, a što se često i sada dešava, jer se primjenjuju rješenja iz akta koji još nije usvojen - piše u mišljenju grupe koje je poslato ministru finansija Darku Radunoviću.\nDosadašnja praksa, kako su naveli, pokazuje da rješenja predviđena ovim predlogom akta o sistematizaciji, jasno pokazuju njenu neefikasnost i neracionalnost, te je preporuka da se o navedenim nedostacima obrati pažnja u eventualnoj korekciji predloga akta.\n- Miješanjem nadležnosti između pojedinih sektora, kao i između sektora i filijala, kod neposrednih izvršilaca poslova se stvara nesigurnost, neefikasnost u radu, strah od toga ko će im i kada naložiti da rade. Dobro postavljena organizacija poslova, jasnim razgraničenjem nadležnosti organizacionih jedinica, pravilnim rasporedom pojedinačnih organizacionih jedinica, kod izvršilaca bi se stvorio osjećaj sigurnosti u radu i postiglo efikasnije izvršavanje radnih zadataka, a time bi bila poštovana i njihova zakonom zagarantovana prava na dostojanstven rad - navela je radna grupa.\nNa čelu Poreske uprave već dvije godine je Miomir M. Mugoša, koji je prije dvije sedmice tvrdio da je Simonović upoznat sa aktom o sistematizaciji.\nNisu učestvovali u izradi predloga\nIz Sindikata su u mišljenju podvukli da nijesu ni na koji način učestvovali u izradi predloga akta o sistematizaciji, te da im akt nije dostavljen na način koji propisuje član 54 opšteg kolektivnog ugovora.\n- Postupak izrade akta o unutrašnjoj sistematizaciji nije sproveden na transparentan način, što potkrepljujemo činjenicom da nije pružena mogućnost Sindikatu, odnosno ogromnoj većini zaposlenih da se upoznaju sa završnom verzijom pravilnika. Naime, predsjednik Sindikata je tek 6. oktobra dobio navedeni akt putem imejla, a nakon intervencije Sindikata uprave i pravosuđa - piše u dokumentu.\nDatum objave: 19/10/2017 | pregleda članka: 417\nSINDIKAT PORESKE UPRAVE SE PROTIVI AKTU O SISTEMATIZACIJI TE INSTITUCIJE Mimo propisa uvode tri sektora Sindikat uprave i pravosuđa Crne Gore


Makedonci zloupotrebljavaju lik Novaka Đokovića na izborima - Vijesti.me\nPravni zastupnik Novaka Đokovića zatražio je od koalicije VMRO-DPNE - Demokratske partije Srba u Makedoniji da prestanu da zlupotrebljavaju lik tog srpskog tenisera u kampanji za izbore u Makedoniji.\n"Obaviješteni smo da je Vaša politička koalicija na političkom mitingu u Kumanovu, a u okviru tekuće političke kampanje za izbore u Makedoniji, za promociju svojih političkih stavova koristila lik Novaka Đokovića u vidu fotografija i postera", navodi se u saopštenju advokata Gorana Draganića.\nU Makedoniji se u održavaju vanredni parlamentarni izbori na kojima stranka premijera Nikole Gruevskog VMRO - DPNE predvodi koaliciju u kojoj se između ostalih nalazi Demokratska partija Srba u Makedoniji.\nAdvokat Draganić navodi da koalicija VMRO-DPNE nema saglasnost Novaka Đokovića za korišćenje njegovih fotografija i postera i traži da se "odmah prestane sa svakim daljim promovisanjem političkog programa putem korišćenja lika i ličnosti Novaka Đokovića".\nPrvo se nauči da poštuješ sagovornika a ne da vrijeđaš.Novakov otac je rođen na Kosovu,a akoćemo tako pola Srbije je iz Crne Gore,jer su se naseljavali iz ovih krajeva,zadnji talas kolonizacije nakon ww2.I oni su se uklopili i asimilovali i izgubili svoje crnogorsko porijeklo\nA sto se nisu bunili za popis u CG dje su na svaki korak bili njegovi posteri i bilbordi..kako treba da se izjasnjavamo i sto smo! e pa svasta\nNo sto kad je Srbin iz Crne Gore.Zapamti,prvi reket svijeta Srbin.Jado jadni dje zaluta u nas HN.


Šta će biti sa nama kada sever opet postane jug - Sputnjik Srbija\n17:39 02.11.2020 (osveženo 17:49 02.11.2020) Preuzmite kraći link\nPre otprilike 40.000 godina polovi su krenuli da zamene mesta, ali su se ipak vratili na staru poziciju. Američka svemirska agencija NASA napravila je detaljnu ilustraciju koja prikazuje ogromne poremećaje koji su nastali tokom tog neuspelog preokreta.\nNe znamo mnogo o posledicama koje će takav preokret izazvati, osim da će nam igla na kompasu pokazati da je sever jug, a jug sever. Nova istraživanja pokušavaju da osvetle geofizičke promene koje će nastati ukoliko dođe do obrtanja polova.\nPomeranje polova se događa postepeno već decenijama. Severni pol se poslednjih godina pomera u proseku za 64 kilometra godišnje.\nNaučnici sada planiraju da otkriju kako je ovaj geomagnetni preokret uticao na planktone i biljke tako što će proučiti morske mikrofosile i uzorke polena koje su prikupili, ali izgleda da poslednje obrtanje polova uopšte nije imalo tako katastrofalne posledice po živa bića, kako se u početku strahovalo. Takođe, uzorci leda pokazuju da zamena polova nije dovela do promena u Zemljinoj rotaciji ili osi, što bi izazvalo drastične klimatske promene.\nnauka, magnet, Pol


Sudar velikih: Brisel demonstrira (ne)moć — Rusija gradi bedem odbrane (video) - 08.01.2018, Sputnik Srbija\nU emisiji „Na nišanu Miroslava Lazanskog“ ekonomista Ljubodrag Savić i general Miloš Đošan, komandant protivavionskih jedinica tokom agresije na SRJ 1999. i... 08.01.2018, Sputnik Srbija\nanalize i mišljenja, komentari i analitika, svet sa sputnjikom, radio, sirija\nU emisiji „Na nišanu Miroslava Lazanskog“ ekonomista Ljubodrag Savić i general Miloš Đošan, komandant protivavionskih jedinica tokom agresije na SRJ 1999. i general Božo Novak, nekadašnji zamenik komandanta RV i PVO Vojske Republike Srpske, razgovarali su o sankcijama EU Rusiji, kao i o napadu terorističkih grupa na rusku bazu Hmejmim u Siriji.\nEvropska unija je prva uvela ekonomske sankcije Rusiji, potom je Rusija uvela kontramere. Sada EU preko Svetske trgovinske organizacije (STO) traži obeštećenje od Rusije. Sa svoje strane, Rusija preti izlaskom iz STO.\nKada govori o logici po kojoj EU postupa u vezi sa Rusijom, Ljubodrag Savić citira rečenicu iz filma „Balkanski špijun“: „Đura će ti oprostiti što te je tukao“ i pita se kako EU misli da naplati obeštećenje.\n„To je zaista vrhunac licemerja u kome EU demonstrira silu. Ali, mislim da nije tako moćna. Rusija je takođe velika sila, velika država, velika civilizacija i ne postoji od juče. Veliki uvek misle da mogu da rade šta god hoće. To nije samo stvar EU, to je nešto što se dešava i u saradnji sa SAD, ali potpuno je legitimno pravo svake zemlje, ako ništa drugo, da se brani“, kaže Savić.\n8 Januar 2018, 17:00\nZavođenje sankcija u neskladu je i sa idealima koje proklamuje EU, dodaje Savić. One imaju za cilj da izazovu nezadovoljstvo građana Rusije kako bi promenile vlast, što možda može da se dogodi, kako Savić kaže, u malim zemljama.\nEU može da preko STO vrši pritisak na Rusiju, ali ne postoji način da natera Rusiju da plati odštetu, kaže Savić.\n„To možete da pritiskate male zemlje, kao što je Srbija, koja aplicira za članstvo u EU. Vi tu imate jednostavan mehanizam. EU ne može da kazni Mađarsku i Poljsku, koje su članice Unije. Ne može im ništa“, komentariše Savić.\nPretnja Moskve da će istupiti iz STO ukoliko ova organizacija presudi u korist EU potpuno je prirodan odgovor, kaže Savić, zato što ta organizacija ima pravila.\n„Čak mislim da po tim pravilima ne možete da zavedete sankcije. Tamo je to jedan od osnovnih principa, a to je i temeljni princip EU, da postoji pristup tržištima, kretanje kapitala i ljudi. Rusija mora da traži način kako da funkcioniše u sankcijama, jer ima problema zbog sankcija. Ko tako ne misli, greši“, smatra Savić.\nGovoreći o napadu dronovima na bazu Hmejmim u Siriji, kada su ruski protivvazdušni sistemi oborili skoro sve dronove, general Đošan kaže da su ruski protivvazdušni sistemi uvek bili daleko ispred svih ostalih.\n8 Januar 2018, 16:15\n„To se, naravno, može povezati sa koncepcijom kako su se razvijali, ali ruski raketni i drugi protivvazdušni sistemi su veoma efikasni i veoma su otporni na svaku vrstu smetnji koje su prisutne kod drugih sistema. I još će se usavršavati i još će dronovi biti manje efikasni posle ovog iskustva“, kaže Đošan.\nSirija je, kao što je to bio Vijetnam, dobar poligon za probu protivvazdušnih sistema, dodaje on.\n„Mi smo proučavali sva iskustva iz Vijetnamskog rata. Kao oficiri raketaši, morali smo da proučimo sve postupke vijetnamskih oficira protiv američke avijacije, i to nam je poslužilo u našim dejstvima“, kaže Đošan.\nPrema Đošanovom mišljenju, ruski protivvazdušni sistem „Pancir“, koji se, kako kaže, u Siriji odlično pokazao, dobro bi došao i srpskim protivvazdušnim snagama.\nVašington je ukinuo finansijsku pomoć Pakistanu, dan pošto je ta zemlja počela da, u trgovini sa Kinom, koristi kinesku nacionalnu valutu juan umesto dolara.\nPakistanska odluka ne može da ugrozi dolar, ali je opasna kao, kako Savić kaže, faktor ugledanja.\n6 Januar 2018, 20:46\n„Svi su svesni da je dolar jedna od važnih poluga američke moći. Dolar su najčešće branili Japanci, nemačka Centralna banka dok nije bilo EU, Velika Britanija i neke druge zemlje zbog svojih potreba. Amerikanci imaju štampariju novca koja štampa novac za Ameriku, ali se, praktično, on distribuira u ceo svet, i to štampanje novca, koliko god ga štampali, ne može da izazove inflaciju u SAD jer je on rezervna valuta za ceo svet“, objašnjava Savić.\nOsamdesetih godina skoro sto odsto svetske trgovine odvijalo se u dolarima, danas je taj udeo dolara pao na oko pedeset procenata. Sada je, kaže Savić, zanimljivo ponašanje Kine.\nKina vodi unilateralnu politiku koja potkopava američke interese, međutim, SAD su još uvek svetski ekonomski lider, i Savić ne očekuje da dolar bude zamenjen drugim valutama.


Drustvena opravdanost | InternetAcademy\n● Društvena potreba\nObrazovanje se danas smatra uslovom opstanka i razvoja modernih društava. U oblasti informacionih tehnologija značaj obrazovanja je u proporcionalnoj srazmeri sa tehnološkim razvojem društva.\nJedna od karakteristika savremenog informacionog društva je da nakon redovnog obrazovanja (osnovna škola, srednja škola, fakultet) ljudi imaju potrebu da nastave sa obrazovanjem i to u vremenu i na način koji ne remeti njihove dnevne obaveze. Sama po sebi se nameće potreba da se obrazovne aktivnosti sprovode nezavisno od lokacije i vremena.\nPostavlja se pitanje da li i kako standardni tradicionalni obrazovni proces može odgovoriti pomenutim zahtevima. Iskustva govore da je to svakako moguće primenom savremenih tehnoloških rešenja u procesu učenja.\nMladi žele da uče i rade istovremeno\nSa ekspanzijom tehnologije i inovacija u oblasti učenja na daljinu, raspoloživost takvog načina edukacije povećava se dramatično. Mnoge tradicionalne škole neke od svojih programa koncipiraju u obliku učenja na daljinu, a mnoge škole su izrasle fokusirajući se isključivo na učenje na daljinu.\nNove mogućnosti i obaveze u karijeri mladih ljudi u smislu promene mesta rada, promene posla zbog boljih finansijskih uslova, promenljivog radnog vremena, velikog broja sastanaka i poslovnih putovanja, rada na terenu, čine da nove generacije studenata, koje su u mogućnosti da svoje školovanje finansiraju radeći, sve više pristupaju programima učenja na daljinu.\nRazvoj privrede koji nas očekuje u budućem vremenu svakako nam ne dozvoljava situaciju da su nam studenti, mladi ljudi od 18 do 25 godina poslovno neaktivni ili da pak biraju između studija i posla. Te dve vrlo bitne stvari ne mogu biti nikako suprotstavljene. Mladom čoveku treba omogućiti da radi i uči u isto vreme.\nPolovina sveta učiće online\nVećina škola u svetu danas ima u svojoj ponudi ozbiljno organizovane “Distance Learning” programe. Pre svega, takve programe karakteriše velika posećenost i učešće “novih” generacija studenata. Podaci pokazuju da je još tokom 2010. godine, više od 6 miliona studenata u SAD koristilo platformu za učenje na daljinu. Dve godine kasnije, više od milijardu ljudi širom sveta učilo je onlajn. Prognozira se da će do kraja 2014. godine, gotovo 19 miliona studenata učiti putem interneta, dok će se do 2019. godine polovina svih obuka obavljati online.\nNaše školstvo je u svojoj svakodnevnoj organizaciji nastave potpuno isključilo mogućnost da student, osim što studira, radi. Pri tome mislimo, pre svega, na nemogućnost posećivanja predavanja i obavljanja drugih obaveza na studijama popodne ili za vreme vikenda i samim tim stavljanje studenta u situaciju da bira između dve stvari koje su suprotstavljene i suštinske: učenje ili posao. Suprotne primere možemo pronaći jedino kada je reč o poslediplomskim studijama.\nU susret potrebama savremenog čoveka\nJoš na zasedanju Evropskog veća u Lisabonu 2000. godine donet je Memorandum o doživotnom učenju koji potvrđuje da je Evropa ušla u "vreme znanja" sa svim implikacijama koje ta činjenica ima na kulturni, ekonomski i društveni život. Evropsko veće je, takođe, zaključilo da je unapređenje doživotnog učenja nužno za uspešnu tranziciju ka društvu i ekonomiji utemeljenim na znanju. Doživotno učenje mora postati vodeće načelo celokupne organizacije obrazovanja i sticanja znanja i osnovni način za razvoj građanstva, društvene povezanosti i zapošljavanja.\nNaglim razvojem informatičke tehnologije, koja svoju primenu nalazi u gotovo svim područjima ljudske delatnosti, edukacija izlazi iz okvira tradicionalne nastave i postaje nazavisna od vremena i prostora. LINK group je shvatio potrebu savremenog čoveka i izašao mu u susret stvaranjem platforme za e-Learning.


Protest Jedan od pet miliona u Beogradu: Šetamo jer branimo dostojanstvo svoje zemlje, institucija i svojih života | Insajder\nProtest Jedan od pet miliona u Beogradu: Šetamo jer branimo dostojanstvo svoje zemlje, institucija i svojih života\nNismo ovde ni zbog stranaka, ni zbog Amerike, Rusije ili Evrope, ovde smo zbog nas, poručeno je sa novog protesta „Jedan od pet miliona“ u Beogradu. Nakon što su se kod Terazijske česme okupljenima obratili advokat i predsednik Pravnog saveta Narodne stranke Vladimir Gajić i glumac Handži Nenad Maričić građani su krenuli u protesnu šetnju. Kako javlja reporter Insajdera, kraj šetnje bio je kod Predsedništva, u "slobodnoj zoni" u Pionirskom parku, gde od prošle subote danonoćno dežuraju predstavnici dela opozicije.\nProtest "Svi kao jedan - jedan od pet miliona" počeo je i ove subote u Beogradu kod Terazijske česme nešto posle 18 časova.\nOkupljenima se prvo obratio Vladimir Gajić ocenjujući da su građani već 30 godina „taoci tri čoveka – Slobodana Miloševića, Vojislava Šešelja i Aleksandra Vučića.\n„Ta tri čoveka su nas gurnula u ratove, u poraze, u sankcije… oni su nas uništili materijalno i duhovno“ , rekao je Gajić i dodao da je zbog toga neophodno promeniti sistem, a ne samo vlast.\nOn je zatim nabrojao četiri stvari koje su, kako je rekao, neophodne radi promene sistema.\n„Prvo, treba da obećamo građanima da ćemo odmah nakon promene ove vlasti pred Ustavnim sudom pokrenuti postupak o zabrani rada Srpske napredne stranke, Srpske radikalne stranke i Socijalističke partije Srbije što bi imali za posledicu zabranu pristupa javnoj vlasti svim liderima ovih stranaka doživotno“, rekao je Gajić.\nKao drugu tačku naveo je uspostavljanje pravnih mehanizama kojima bi se „ova država konačno i zauvek otrgne iz zagrljaja mafije“.\n„Treće, da bi prve dve stvari mogle da se obave neophodno je da se prekine kontinuitet službe državne bezbednosti koja se nije menjala i koja je ostala isključivo politička policija“ , dodao je Gajić.\nKako smatra, ukoliko se služba ne transformiše iz temelja nema šanse da u Srbiji dođe do bilo kakve promene sistema.\nKao četvrtu stvar, za koju je naveo da je nacionalni prioritet broj jedan, Gajić je naveo prosvetu.\n„I pre 200 godina i danas glavni problem u Srbiji je bilo neznanje. Za prosvetu i kulturu država ne sme da štedi,“ rekao je Gajić.\nDodao je da je opozicija svesna da građani u njih nemaju dovoljno poverenja i da je zato potrebno demokratsko nacionalno veće u koje će da uđu profesori, akademici, studenti kako bi se "ojačali kvalitetom" i izašli zajedno sa jednim velikim programom promena sistema.\nNenad Maričić: Predsedniče, morate da čujete šta vam narod govori\nGlumac Handži Nenad Maričić poručio je okupljenima da su protesti koji se dešavaju prethodnih meseci prvi korak ka uspostavljanju društva koje je odgovorno prema sebi i svojoj budućnosti.\n„Uspeli smo konačno da izađemo uz dugog ćutanja zbog kog smo dozvolili da se stvori jedna politička klasa koja poslednjih 30 godina zna samo da vlada. Zato oni ne umeju da slušaju narod već nas smatraju neprijateljima i šalju poruke kako se može živeti sa 20.000 dinara“ , rekao je Maričić.\nOn je dodao da su ovde građani samo zbog sebe.\n„Ovde zbog da činimo sve da branimo dostojanstvo svoje zemlje, institucija, profesija, života. Neće nas prihvatiti ni u jednu uniju dok se politički neistomišljenici progone, dok se novinarima pale kuće, dok predsednik narod koji mirno protestuje naziva fašističkom bandom“ , dodao je.\nOn se zatim obratio predsedniku Aleksandru Vučiću poručivši mu da je nazivanje naroda koji protestuje fašističkom bandom greška.\n„Nazivajući tako sav ovaj svet. Kada ste nas nazvali fašističkom bandom uvredili ste unuke onih koji su se borili za ovu zemlju. Ulicama širom Srbije šetale su čitave porodice, profesori, lekari, umetnici, njihova deca…“ rekao je i dodao „umirite predsedniče vaš um jer se vaši postupci održavaju na sve građane“.\n„I shvatite da kao predsednik morate da čujete šta vam narod govori. Eto, nisam vas vređao jer govorim u ime svih onih koji na protestima pet mesecima nisu nijedan cvet zgazili“ , istakao je Marićić i završio porukom koju je uputio mladima:\n„Mladi ljudi ostajte ovde, borimo se. Ne dozvolite da vas pobeđuju gori od vas jer volimo istinu, jer smo počeli da stvaramo zemlju u kojoj će ljudi biti srećni i u kojoj će vladati volja naroda“.\nNakon što su završeni govori, krenulo se u protesnu šetnju, a građani su kao i prethodnih nedelja nosili transparente na kojima piše „Poštujte zakon, stop bankarskom teroru“ , „Srbija se umiriti ne može“ …\nGrađani su prošetali zatim do zgrade RTS-a, a kraj šetnje bio je kod Predsedništva u "slobodnoj zoni" u Pionirskom parku gde je građanima pročitan „Dnevnik slobodne Srbije“.\nSlobodna zona: Besmisao ili način da se dođe do onih koji ne protestuju\nSlobodna zona nastala je na poslednjem, 22. protestu, a organizatori i lideri opozicije predstavili su je kao mesto na kojem će narednih mesec dana građani moći da razgovaraju s odbornicima gradske skupštine i poslanicima Narodne skupštine. Ispred Predsedništva u Pionirskom parku postavljen je šator predviđen za predstojeće aktivnosti.\nGrađani sa kojima su novinari Insajdera tada razgovarali bili su podeljenog mišljenja oko efekta Slobodne zone.\nDok jedni smatraju da ona nema puno smisla jer se postavlja pitanje da li to dopire do onih koji ne dolaze na protest, drugi veruju da je to jedan od načina da se ostvari komunikacija i sa onima koji ne dolaze na proteste.\nPre Slobodne zone, organizatori i lideri opozicije sastavili su tim od, kako je rečeno, nezavisnih stručnjaka, koji će razgovarati sa predstavnicima vlasti o regulisanju tri ključne tačke – oslobađanju medija, regulisanju zloupotrebe Regulatornog tela za elektronske medije i fer i poštenih izbora.\nTome je prethodio protest 13. aprila na koji su došli građani širom Srbije, sa kojeg je zatraženo formiranje zajedničke komisije vlasti i opozicije za definisanje fer i poštenih izbornih uslova, izbor novog sastava REM-a koji bi na ravnopravnim osnovama predlagale poslaničke grupe vlasti i opozicije i izbor tehničkog rukovodstva i uređivačkog kolegijuma informativnog programa RTS-a i RTV-a u kojima će članove jednako predložiti i vlast i opozicija.\nPodsetimo, protesti u Beogradu koji traju već više od pet meseci počeli su 8. decembra, nakon što je lider pokreta Levice Srbije Borko Stefanović pretučen neposredno pred početak tribine Saveza za Srbiju u Kruševcu.


Uskoro konačni rezultati za upis u srednje škole - Radio televizija Pančevo\nUskoro konačni rezultati za upis u srednje škole\n29. juna 2021. 29. juna 2021. 0195\nPosla polaganja male mature, budući srednoškolci će 2. jula saznati konačne rezultate i pripremati se za upis u srednje škole. Prvi upisni krug je 12. jula, dok za one koji nisu uspeli to da učine tada, drugi upisni krug je 16. jula.\nU najvećoj Osnovnoj školi u Južnom Banatu, “Miroslav Antić”, zadovoljni su kako su svršeni osnovci uradili testove na maloj maturi. Direktorka Dragana Krstić ističe da su testovi bili prilagođeni i specifičnim uslovima u ovoj školskoj godini.\nPosle podnošenja prigovora prvostepenoj i drugostepenoj komisiji, 2. jula izaćiće i konačni rezultati. Roditelji i deca koji su sigurni koju školu žele da upišu mogu elektronski da popune listu želja, dok će u Mikinoj 3. jula biti organizovan prijem za sve one kojima je neophodna pomoć oko popunjavanja liste želja ili ako nemaju mogućnost da je elektronski popune.\nDragana Krstić napominje da je prvi upisni krug 12. jula, kada će đaci ponositi prijave u srednjim školama. Za sve one koji se ne upišu odmah, drugi upisni krug za prostala slobodna mesta je 16. jul.\nManifestacija “Dani bilja” u Bavaništu\nSmanjuje se broj novoobolelih od Kovida – 19 u Južnom Banatu


Orban: Ne odlučuje Merkel o tome ko će da živi u Mađarskoj\nservisne informacije 13. avgusta 2018.\nservisne informacije 6. avgusta 2018.\nservisne informacije 1. avgusta 2018.\nservisne informacije 30. jula 2018.\nservisne informacije 29. jula 2018.\nsubota, 28 jul 2018 14:18\nMađarski premijer Viktor Orban izjavio je da njemačka kancelarka Angela Merkel nije nadležna za izbjegličku politiku Mađarske.\nPremijer Mađarske Viktor OrbanFoto: Beta/AP\nOrban je poručio da bi nacionalne vlade trebalo da odlučuju o tome koliko će izbjeglica primiti.\n"Kad je riječ o pitanju ko može da živi u Mađarskoj, Merkel za to nije nadležna", rekao je Orban u intervjuu za "Bild" objavljenom kasno sinoć, a koji prenosi danas Politiko.\nKaže i da bi bio istjeran s funkcije premijera kada bi sprovodio izbjegličku politiku sličnu politici Merkelove.\nOn je upozorio da će svaka odluka koja "šalje poruku migrantima da mogu da dođu dovesti do novih tragedija", naglasivši da EU mora da zaustavi ljude prije nego što pokušaju da dođu u Evropu kako bi "spasla živote".\nU današnjem intervjuu državnom radiju, mađarski premijer je pozdravio ideju bivšeg stratega predsjednika SAD, Stiva Benina, o novoj antievropskoj grupi, istakavši da je bilo vrijeme da neko iz SAD dođe u Evropu i širi konzervativni način razmišljanja umesto liberalnih vrijednosti.\nOrban je rekao i da je novoj Evropskoj komisiji potreban novi pristup migracionoj policiji, te dodao da su sadašnjoj Komisiji dani "odbrojani", a s obzirom da joj mandat ističe u maju 2019. godine\nU intervjuu mađarskom radiju, premijer nije otvoreno rekao da će se udružiti s Benovom grupom niti da će podržati njegovu platformu, ali je "poželio mnogo uspjeha" njegovom projektu.\n"Ameriku ne čine samo liberali", istakao je Orban, dodajući da tamo ima i konzervativaca i čak hrišćanskih demokrata koji bi željeli da se i njihov glas čuje u Evropi.\nPrema njegovim riječima, Benon, kojeg je Tramp smijenio prošle godine, shvatio je da postoji prostor za širenje konzervativnih vrijednosti u Evropi i to je, smatra Orban, pozitivno.\nNova grupa nastrojena protiv EU, pod nazivom "Pokret", sa sjedištem u Briselu, koju je bivši Trampov strateg izabrao kao platformu, ima za cilj da pomogne nacionalistički nastrojenim istomišljenicima, antiimigraciono orijentisanim grupama širom Evrope, navodi Rojters.\nBenon je ranije britanskoj agenciji rekao da je cilj te grupe da se pojača antievropsko prisustvo u Evropskom parlamentu na izborima u maju iduće godine.\nU današnjem intervjuu mađarskom državnom radiju, Orban, inače jedan od najžešćih protivnika migracione politike EU, rekao je i da nova Evropska komisija ne bi trebalo da kažnjava zemlje koje štite svoje granice od migranata.\nEvropska komisija je ranije ovog mjeseca pojačala pravnu bitku s Mađarskom zbog migracionih propisa EU, proglasivši nezakonitim novi mađarski zakon kojim se zabranjuje podrška tražiocima azila, podseća Rojters.\nOrban je odluku Komisije ocijenio kao beznačajnu jer joj, kaže, mandat uskoro ističe.\nOn je sadašnje odluke i prijedloge Komisije opisao kao "posljednje trzaje žabljih nožica u biološkim eksperimentima kakve smo gledali u školi, a koji više ništa ne vrijede".\n"Poslije evropskih izbora potrebna nam je Komisija koja ne kažnjava zemlje koje štite svoje granice kao što je to Mađarska", istakao je mađarski premijer.\nUmjesto toga, zaključio je, Evropska komisija bi trebalo da kažnjava one koji puštaju milione migranata u Evropu pri čemu krše postojeće propise EU, ali nije naveo nijednu posebnu državu članicu.\nIzbori za Evropski parlament biće održani u maju 2019. godine.\nOrbanova desničarska nacionalistička partija Fides nadmoćno vodi u anketama nakon što je pobijedila na nacionalnim izborima u aprilu, a on ponovo izabran, preuzevši treći uzastopni mandat.\nMore in this category: « Poginulo najmanje 37 osoba na sjeveru Indije Obilježavanje epohalne godišnjice: 1.030 godina od krštenja Rusije »


U novoj pozorišnoj sezoni četiri premijere, prva "Ko se boji Virdžinije Vulf" | (Vesti - 09. 09. 2020) Subotica.com\n09.09.2020. u 15:35h\nNovu pozorišnu sezonu otvoriće dobro poznata predstava Drame na mađarskom jeziku "Ljubičasti bagrem" u subotu, 12. septembra, na sceni "Jadran", s početkom u 19:30 časova, a prva premijera u sezoni biće predstava Drame na srpskom jeziku "Ko se boji Virdžinije Vulf", koja je zakazana za 19. septembar. Drugo izvođenje predstave biće već 28. septembra, a karte za oba su rasprodate.\nDrama "Ko se boji Virdžinije Vulf" Edvarda Olbija prvi put je izvedena u Njujorku 1962. godine, a prvo izvođenje u Subotici imala je 1971. godine u režiji Vere Crvenčanin, kada su je igrali glumci Jelka Asić (Marta), Danilo Čolić (Džordž), Irena Jakočević (Hani) i Milan Marodić (Nik). Popularni pozorišni komad će se za deset dana ponovo igrati na sceni subotičkog pozorišta, ovog puta u režiji Dušana Petrovića, dok će u novoj podeli uloga Martin lik igrati Aleksandra Janković, u ulozi Džordža biće Miloš Stanković, Ksenija Mitrović će tumačiti lik Hane, a Srđan Sekulić će na početku zameniti kolegu Milana Vejnovića u ulozi Nika.\n- Ova predstava je bila završena još u martu, ali je premijera odložena usled proglašenja vanrednog stanja. Međutim, sada se ova predstava ne može smatrati završenom jer od tada nije ni pipnuta, a u pitanju je ogroman komad sa četiri glumca u podeli i vrlo zanimljivim tekstom, i počećemo da ga obnavljamo 15. septembra - kaže Miloš Stanković, direktor Narodnog pozorišta Subotica, dodajući da to što su prva izvođenja ove predstave već rasprodata, najbolje oslikava koliko je pozorište nedostajalo svima. - Pozorište je mnogo nedostalao publici i nama koji pravimo te predstave. Dosta ljudi me je pitalo kako da žive bez pozorišta, za šta je najbolji odgovor naziv RTS-ove emisije "Duša ište pozorište" i mislim da svi jedva čekaju da se vrate, jer je ovo jedna nezapamćena situacija da pozorište nije toliko dugo radilo, eventualno u srednjem veku za vreme kuge.\nPored predstave "Ko se boji Virdžinije Vulf", publiku u novoj sezoni očekuju još tri premijere, od kojih se dve već pripremaju. Glumci Drame na srpskom jeziku su u ponedeljak započeli probe nove predstave "Mesec iznad Bafala", koju po tekstu Kena Ludviga režira Darijan Mihajlović, dok glumci Drame na mađarskom jeziku pripremaju komediju Branislava Nušića "Ožalošćena porodica", koju režira Andrej Boka.\n- Obe predstave imaće premijeru u oktobru i vrlo nam je važno da izađemo sa novim predstavama što pre, kao i to što se u obe Drame rade komedije, jer nam dobro dođe da posle ovog zastoja i svega što nas je snašlo sa epidemijom, počnemo sa takvim predstavama kojima publika može da se nasmeje - dodaje Stanković. - Odmah nakon "Ožalošćene porodice", Drama na mađarskom jeziku će nastaviti rad na novoj predstavi "Testosteron" po tekstu Andžeja Saramonoviča, u režiji Ambruša Daniela Kovača, čija premijera je bila predviđena jo 27. marta i ukoliko sve bude u redu, predstava će premijerno biti izvedena početkom novembra.\nDo kraja septembra na sceni "Jadran" igraće se i dobro poznate predstave "Novi svet" (25. septembar), "Govorna mana" (26. septembar) i "Crni Petar" (30. septembar), te iz Narodnog pozorišta pozivaju publiku da rezervišu karte na vreme, budući da je kapacitet sale ograničen na 100 gledalaca.\n- Publici će se na ulazu meriti temperatura, biće obavezna dezinfekcija ruku i nošenje zaštitne maske tokom trajanja predstave, a da bismo obezbedili propisanu distancu, smanjićemo kapacitet sale sa 250 na 100 gledalaca. Videćemo kako će to izgledati posle prve predstave i svako naredno izvođenje ćemo pratiti i postepeno se prilagođavati daljem razvoju situacije - poručuje Stanković.\nRadost i zabrinutost glumaca pred povratak u pozorište\nNarodno pozorište miloš stanković pozorišna sezona pozorište pozorišna predstava repertoar narodnog pozorišta subotičko pozorište


Rama: Albanija obezbjedila antikovid vakcinu, dio doza distribuiraće Kosovu | Info-ks.net\nNajbolji početak Nove godine Rama: Albanija obezbjedila antikovid vakcinu, dio doza distribuiraće Kosovu\n01.01.2021 u 18:24\nPremijer Albanije Edi Rama izjavio je da je Albanija zvanično obezbjedila 500.000 vakcina protiv koronavirusa, napomenuvši da će određene količine distribuirati i Kosovu, prenosi Reporteri.\nRama je najavio da će prve doze vakcina stići u Albaniju u drugoj polovini januara.\n"Obavještavam vas da smo obezbjedili prvih 500.000 doza iz kompanije Pfizer. Moja posjeta Njujorku je uspješno završena. Odobrili smo normativnim aktom prema zvanično dogovorenom sporazumu. Prvih 10.750 doza stići će u trećoj nedjelji januara, a ostale će stizati iz mjeseca u mjesec", istakao je Rama.\n"Ovo je najbolji mogući početak ove ključne godine za suzbijanje tog nevidljivog neprijatelja. Pokušaćemo sa da se plan vakcinacije sprovodi prema projekcijama koje smo zacrtali", rekao je Rama.\nKako je dodao, nabavkom vakcina, Albanija je prebrodila veliku prepreku.\n"Premostili smo prazninu otvorenu usred Evrope, neprihvatljivu i nezamislivu. Kao čovjek osjećao sam se ogorčeno, a kao stanovnik Evrope stideo sam se, dok sam se kao premijer osjećao motivisano da ne dozvolim Albancima da se osjećaju isključeno iz mogućnosti da se brane zajedno sa drugim Evropljanima", rekao je Rama.\n"Uspjeli smo bez ikakve pomoći EU, ali za razliku od EU, nećemo okrenuti leđa Kosovu ostavljajući ga u strepnji i čekajući početak vakcinacije. Očigledno ne možemo da riješimo problem, ali nećemo ostaviti Kosovo. Doniraćemo određenu količinu vakcina Kosovu za vakcinaciju zdravstvenih radnika u kosovskim bolnicama, tako da se junaci tamošnje vatrene linije vakcinišu istovremeno sa našim herojima vatrene linije", obećao je Rama.


Sa 12 glasova za i jednim protiv, Skupštinski odbor za finansije usvojio je u četvrtak u načelu predlog specijalnog zakona o postupcima oduzimanja zemljišta i izdavanja građevinske dozvole radi izgradnje projekta "Beograd na vodi". Na taj način Vlada je za korak bliža usvajanju lex specialisa koji opozicija smatra neprihvatljivim, jer je protivustavan i netransparentan.\nPredstavljajući predlog zakona o eksproprijaciji pred članovima Odbora, Radmila Jagodić, pomoćnica ministra finansija, rekla je da Vlada želi ovim zakonom da skrati postupke o oduzimanju zemljišta u priobalnom pojasu Save, kako bi se što pre realizovao projekat „Beograd na vodi“.\n„Ovaj zakon predlažemo zato što želimo da se privede nameni deo zemljišta koji je planskim aktom previđen da se uredi na priobalju Save“, objasnila je Jagodićeva, te dodala:\n„Ovim zakonom je određen korisnik eksproprijacije – to je Republika Srbija – i sve zemljište koje se bude oduzelo biće javna svojina RS. Ljudima se isplaćuje tržišna cena, odnosno cena koja ne može biti niža od tržišne. I ovde će sigurno biti nezadovoljnih strana, ali svaka strana ima pravo da uloži žalbu po kojoj smo mi dužni da odlučimo u roku od osam dana.“\nNezadovoljnih je bilo i na Skupštinskom odboru. Član opozicione Demokratske stranke Ivan Jovanović, inače jedini koji je na sednici istupio protiv predloga zakona, rekao je da lex specialis nije u skladu sa Ustavom. On je ukazao i na to da Vlada nije predstavila nijedan konkretan podatak o projektu:\n„Imate li bankarsku garanciju? Ovde se kaže da će sredstva za realizaciju ovog zakona da se obezbede iz budžeta Srbije. Ako ćemo obezbeđivati sredstva u budžetu, a imali smo štednju na penzionerima, ja vas pitam da li mi imamo bankarsku garanciju da investitor neće izgraditi jednu kulu s tržnim centrom i otići?“\nPitanjima ovde nije bio kraj.\n„Kome se prodaje dva miliona kvadrata u Beogradu, gde imamo situaciju da investitori koji su već izgradili stanove ne mogu da ih prodaju, zato što ne postoji tražnja. Podsetiću da smo 2010. imali 19.000 prijava radova, a u 2014-oj 667. To su parametri“, rekao je Jovanović.\nNa kritike predstavnika demokrata reagovao je predsedavajući Odbora i član vladajuće Srpske napredne stranke Veroljub Arsić. On kaže da će ovim projektom Srbija zauzeti mesto u Evropi koje joj pripada:\n„Šta je cilj investitora, osim da zaradi novac? Pa dovodiće on svoje investitore. Mislite da će baš da izgradi milion kvadratnih metara stambenog prostora samo zarad toga da to prodaje Beograđanima? Ne. Mislite da će da izgradi toliko poslovnog prostora da kupuju naša preduzeća koja su u jako teškoj finansijskoj situaciji. Ne. On će sam da dovlači investitore. Mi kao država kroz njega šaljemo jasnu poruku – političku i ekonomsku – da smo pravno uređena zemlja, sigurna za ulaganje svakoga ko želi da ulaže i otvara radna mesta.“\nPoslanik demokrata Ivan Jovanović kritkovao je što se zakon donosi po hitnom postupku, kao i nedolazak ministra finansija Dušana Vujovića ili premijera Aleksandra Vučića da objasne predlog članovima Odbora, a predlagaču je zamerio i netransparentnost.\n"Ne mogu da glasam za nešto što je protiv Ustava, zakona, protiv svega onoga o čemu govore strukovna udrženja", rekao je Jovanović\nNa kritike Jovanovića da nije iznela nijedan konkretan podatak o projektu "Beograd na vodi", Jagodićeva je objasnila da se predloženi zakon odnosi na eksproprijaciju zemljišta, i da je nadležna da o tome govori.\nSkupština Srbije, kako je najavljeno, razmatraće predloženi zakon po hitnim postupku na sednici koja je zakazana za 18. mart. Predlog zakona podržali su, izuzev DS-a, predstavnici svih stranaka u Odboru i najavili da će na plenarnom zasedanju glasati za ovaj akt.\nSocijalista Đorđe Milićević kaže da SPS podržava predloženi zakon i da na projekat "Beograd na vodi" gleda kao nešto što treba da pokrene privrednu aktivnost u Srbiji, otvori radna mesta, podstakne investitore i turiste i da pokrene čitavu Srbiju.\n"Govorimo o 13.000 radnih mesta. Ovo je na dobrobit svih građana i u javnom je interesu. Nadamo se da će ovakvih projekata biti još, jer je to jedini način da se reši goruće pitanje, a to je nezaposlenost", rekao je Milićević.\nVlada Srbije je ranije usvojila uredbu kojom je za projekat "Beograd na vodi" utvrđen Prostorni plan područja posebne namena, a koji je stupio na snagu 31. januara 2015. godine. Premijer Aleksandar Vučić najavio je da će radovi na projektu, na kojem zajedno rade kompanija iz Ujedinjenih Arapskih Emirata i Vlada Srbije, početi ovog leta.\nTome se već mesecima unazad protive predstavnici strukovnih udruženja i građanska inicijativa „Ne davimo Beograd“.\nBunt protiv Beograda na vodi


Trening utakmica prvog tima i juniora FK Velež – FK Velež Mostar\nTrening utakmica prvog tima i juniora FK Velež\nFK Velež Mostar > Posljednje novosti > Trening utakmica prvog tima i juniora FK Velež\nDanas je na glavnom terenu stadiona Rođeni odigrana trening utakmica između prvog tima i selekcije juniora FK Velež, a sve u sklopu priprema za utakmicu 19. kola m:tel Premijer lige BiH sa FK Sarajevo, koja je na programu u subotu, 04.12.2021. godine sa početkom u 13h.\nPriliku za igru dobili su svi igrači, a na kraju je rezultat bio 9:0 za prvi tim. Dvostruki strijelac bio je Zeljković, dok su po jedan gol dali Pršeš, Zajmović, Brandao, Ćosić, Anđušić, Cvijanović i Radovac.\nNavedena utakmica protiv FK Sarajevo je posljednja u ovom dijelu sezone 2021/22, dok su juniori nakon završetka prvog dijela sezone u okviru Omladinske lige BiH – grupa Jug nastavili sa trenažnim procesom.\nPrevious Rođeni gostuju kod FK Sarajevo\nNext Sjećanje: Josip Jole Musa


Beta 14. novembra 2017. 09:15\n„Nije suština u tome da li on to može, nego u tome da posle višegodišnjeg ulaganja u donose sa BiH čujemo legalnog i legitimnog predstavnika BiH koji bi priznao nezavisnost Kosova da od njega zavisi“, kazao je Selaković za RTS.\nSelaković je kazao da je izjava Izetbegovića „sve samo ne neozbiljna“ i dodao da je „najopasniji deo izjave to što on govori o nameri jednog od predstavnika naših suseda, a to je da ne poštuje teritorijalni integritet Srbije“.\n„Bakir je rekao da izražava nadu da će Kosovo biti priznato od strane BiH i time je rekao šta on želi, oseća i šta misli o tom pitanju“, ocenio je Selaković.\nUpitan o mogućnosti da medjunarodna zajednica reaguje na tu izjavu, Selaković je kazao da „se nada da će medjunarodna zajednica napokon nešto da uradi“.\n„A da li će iskreno ne mislim. Boli izjava Izetbegovića, ali i licemerje medjunarodne zajendice koja po starom običaju svedoči dvostruke aršine kada je u pitanju Srbija“, izjavio je Selaković.\nKomentarišući izjavu Bakira Izetbegovića da „bi svaka zemlja teritorijalni integritet branila ratom kao i da je spreman na rat ukoliko Republika Srpska pokuša da se osamostali na referendumu od BiH“, Selaković je ocenio da su takve izjave „veoma opasne i da treba dobro razmisliti o tome šta je Bakir Izetbegović rekao“.\n„Sa jedne strane on ne priznaje teriorijalni integritet Srbije, a sa druge strane za očuvanje teritorijalnog integriteta Bih on poteže sva ratna sredstva“, kazao je Selaković.\nBošnjački član Predsedništva Bosne i Hercegovine Bakir Izetbegović juče je za „Dojče vele“ rekao da je, što se njega tiče, Kosovo do sada trebalo da bude priznato, ali da je za to potreban konsenzus na nivou BiH. Upitan da sa „da“ ili „ne“ odgovori da li će BiH u jednom trenutku priznati Republiku Kosovo, Izetbegović je rekao: „Nadam se da da“.


POSAO ZA 160 ŠNAJDERA: Italijanska "Kalcedonija" otvara pogon u Senti | Novosti.RS\nFoto Z. Z.\nSvoje nove pogone u Senti otvoriće u prostoru stare fabrike tekstila u industrijskoj zoni. Pogon počinje sa radom u septembru.\nVATRA 200 PORODICA OSTAVILA BEZ HLEBA: Radnici očajni posle požara u dve fabrike nameštaja u Valjevu (FOTO)\n12. 02. 2021. u 10:18 >> 10:19\n- Za potrebe otvaranja novog pogona u Senti biće iznajmljen odgovarajući objekat - najavio je predstavnik kompanije Adrijano Zoni. - Moto kompanije je "Naša snaga se nalazi u ženama" te očekujemo da se, bez obzira na starosno doba i obrazovanje, za nova radna mesta prijave dame, koje očekuje obuka na dva jezika. Prezentacija namenjena svima koji žele da se zaposle u novoj fabrici biće u dvorani Kamernog pozorišta u Senti sutra od 10 časova, odnosno 21. aprila od 16 časova.\n- Posao šivača je u pitanju i ne postoji nikakvo ograničenje kada su godine u pitanju, ni kada je u pitanju obrazovni profil koji poseduje kandidat, odnosno radno iskustvo - dodaje Sandra Pejić Sayak, iz "Kalcedonija grupe".\nFabrika Senta novi pogon čarape i veš Kalcedonija fabrika čarapa


Gattusa boli glava, povrede sustižu jedna drugu, do januara je daleko, poslednja vest od sinoć još više pogodila "Rossonere"!\nKriza u odbrani je velika, Caldara, Musacchio su van stroja, Biglia i Bonaventura su veliki gubici u veznom redu, a s obzirom da igra na tri fronta, Gattusu nisu dovoljni Higuaín i Cutrone.\nJuventus ih je odbio za pozajmicu Ruganija ili Benatije, u stvari žele da otkup Marokanca bude obavezan, pa je Leonardo odlučio da aktivira prvobitni plan, na "San Siro" stiže Rodrigo Caio koji bi trebalo da oformi partnerstvo sa kapitenom Romagnolijem.\nBrazilac već ima dogovor, iskusan je, već sedam godina igra u São Paulu, koštao bi oko desetak miliona evra, a igrao je i za "Seleção" četiri puta.\nZbog čega nije došao u Evropu? Jeste, ali je pao lekarske preglede zbog povrede u Valenciji 2015. pa se vratio u domovinu.\nDrugo pojačanje za vezni red bi trebalo da bude Diawara iz Napolija koji je nezadovoljan, ne dobija šansu, videćemo hoće li ga Ancelotti pustiti na pozajmicu, ali Gattuso je tražio veznog igrača.\nŠto se napadača tiče, postoji optimizam oko Ibrahimovića, on želi da se vrati, ali ne na pozajmicu niti na šest meseci, već do kraja naredne sezone, kada bi završio karijeru. Pregovori se vode, Raiola je u Milanu kako bi bio uz operisanog Bonaventuru, ali razgovarao je sa Leonardom i Šveđanin je mnogo opipljivija opcija od Pata koji hoće među "Rossonere", ali ima ogromnu klauzulu u Kini za raskid ugovora.\nLoše vesti su stigle inače sinoć, i Romagnoli je povređen, pa je Milan desetkovan, protiv Lazija Gattuso ne zna kako će sastaviti odbranu, moguće je čak da prekomanduje Rodrígueza sa levog beka na štopera...\nObjavio A.C. Milan Serbia у 10:46


Tihanovska predlaže: Beloruske specijalce proglasiti za terorističku organizaciju - Sputnjik Srbija\n21:32 15 Jun 2021\nUživo: Francuska vodi u Minhenu! /uživo/\n22:45 20.11.2020 Preuzmite kraći link\n„Počinjemo proceduru s ciljem da oni budu proglašeni za ekstremističke ili terorističke organizacije“, navela je njena pres-služba.\nPrema njenim rečima, svi oni koji ne budu otpušteni do „kraja istrage“ biće smatrani za saučesnike vlasti i biće podvrgnuti sankcijama.\nNa amnestiju mogu sa računaju samo oni „koji pređu na stranu naroda“, kaže ona.\nPodsetimo, protesti opozicije počeli su odmah posle izbora 9. avgusta. Opozicija ne priznaje Lukašenka za predsednika i smatra da je legitimni predsednik Tihanovska, koja je od završetka izbora u Litvaniji.\nBelorusku policiju optužuju za brutalnost prema demonstrantima.,,\nteroristička organizacija, specijalna policija, Belorusija\n21:32 Francuska vodi u Minhenu! /uživo/\n21:30 Tehnologija „upala“ u med — veštačka inteligencija u službi prirode\n21:30 Osim ljudi sada će i krave nositi maske koje će koštati 80 dolara\n21:25 Novakovo obećanje iz Beograda je skinulo petnaestogodišnju kletvu /video/


Espreso anketa o bombardovanju SRJ, Foto: Wikipedia, Espreso.rs\nIzašli smo na ulicu i pitali Beograđane gde su bili kada je je počeo rat\nObjavljeno: 25.03.2019. 15:34h\nNATO bombardovanje Savezne Republike Jugoslavije u kojem je, za 11 nedelja, prema nezvaničnim izvorima poginulo oko 2.500 civila i oko 1.000 vojnika i policajaca, počelo je 24. marta 1999 godine.\nCeo grad je pretrpeo značajnu kolateralnu štetu od posledica snažnih detonacija, a neki od najznačajnijih ciljeva su bili Avalski toranj, zgrade Generalštaba i Ministarstva odbrane, zgrade republičkog i saveznog Ministarstva unutrašnjih poslova, poslovni centar „Ušće“, zgrada RTS-a i zgrada Кineske ambasade.\nEkipa Espresa je izašla na ulice kako bi pitala sugrađane gde su bili u trenutku kada je počelo bombardovanje na SRJ 1999 godine.\nNaime, jedan mlađi sugrađanin nam je rekao da se kao klinac seća tog tragičnog događaja koji je na njega ostavio jak utisak.\nU trenutku bombardovanja bio sam u Beogradu. Tada sam bio klinac i to je meni bilo zanimljivo jer se sa jedne strane znalo da će se to desiti, a sa druge mi kao klinci nismo išli u školu, pa je to kao bilo zanimljivo jer smo se igrali vojske. Naravno, kada ste klinac vi ne shvatate ozbiljnost svega toga", prokomentarisao je jedan građanin.\nČovek kojeg smo anketirali nam je objasnio da je video kako je bomba proletela pored njega i da je prizor izgledao kao u horor filmu.\nBio sam u parku i to je bila katastrofa. Kada je Generalštab Vojske Srbije srušen videli smo raketu kum i ja, maltene kao da ide ulicom, kao da je automobil, prokomentarisao je stariji sugrađanin".\nMeđutim, jedan građanin nam je izneo svoje objašnjenje o tom tragičnom periodu i objasnio kako je to za njega bilo traumatično iskustvo zbog kojeg je ispaštao narod umesto tadašnja politička garnitura koja je bila na vlasti.\nOvde u Beogradu sam bio kada je sve to počelo. To je bilo traumatično i nisam mogao da verujem da je predsednik države uveo zemlju u takvo stanje, dakle izložio je narod NATO mašineriji odnosno zapadu koji je Srbiju merkao godinama unazad kako da je kazni. Nisam mogao da verujem da svi ti ljudi koji su fokusirani na jednog čoveka, a to je bio Milošević ne kazne njega nego čitav narod," imao je jasan stav.\nIpak, zbog bombardovanja mnogi stanovnici Srbije su morali da napuste svoje rodno mesto kako bi spasli sopstvene živote i živote svojih porodica.\nU trenutku bombardovanja bio sam na Kosovu. To je bilo strašno, izbegli smo i nakon toga nismo imali nigde ništa. Nažalost, sve se isto ponavlja". .\nIpak, jedan anketirani građanin nam je rekao da je igrao karte u trenutku kada je saznao za opasnost koja vreba iz vazduha i da mu nije bilo prijatno budući da je morao da pređe most kako bi došao do stana.\nKada je to počelo bio sam na Banovom Brdu, igrao sam karte i kada su javili da su pale prve bombe i da je proglašena vazdušna opasnost onda smo rekli ne idemo preko mosta. Morao sam sa Banovog Brda da se vratim na Novi Beograd. Tako da sam u principu bio negde na mostu, otprilike", zaključio je Predrag Popović.\nPogledajte šta su nam sugrađani rekli kada smo pitali gde su bili kada je počelo bombardovanje SRJ:\nKONAČNO DOBRE VESTI ZA MAME: Uz dete tokom celog lečenja, i to uz 100 ODSTO bolovanja!


Vlada Crne Gore usvojila je usvojila novi paket mera podrške privredi i građanima za prvi kvartal ove godine.\n“Mere su usmerene na podršku održavanju nivoa zaposlenosti, pospešivanju likvidnosti, povećanju broja turista, stabilnosti poljoprivrede, kao i podršci ranjivim kategorijama stanovništva. Procena ukupnog direktnog i indirektnog fiskalnog uticaja realizacije mera je oko 163 miliona EUR. Ovim je Vlada Crne Gore još jednom pokazala da, uprkos naslijeđenom stanju, ima kontrolu nad javnim finansijama,” rečeno je na konferenciji za novinare.\nDonošenje novog paketa mera je pre svega rezultat potrebe da se kroz dodatna sredstva pomogne privreda, koja je tokom prethodnih devet meseci finansijski iscrpljena usled značajnog pada ekonomske aktivnosti, čemu je u značajnoj mjeri doprinelo zatvaranje granica u toku letnje turističke sezone 2020. godine. Dodatno, mere predstavljaju i logičan sled opštih preporuka međunarodnih finansijskih organizacija, koje su nakon mera za kontrolu epidemije, sadržavale preporuke za aktivnosti koje treba da preduzmu monetarne vlasti, vlade i regulatori finansijskog tržišta.\nPenzioneri čija su primanja manja od 222 evra dobiće po 50 evra, a nezaposleni prijavljeni na Zavodu za zapošljavanje po 100 evra. Korisnici materijalne sigurnosti i lične invalidnine takođe mogu računati na pomoć.\nSubvencije za prihod preduzeća biće dostupne samo onim kompanijama koje nisu smanjile broj zaposlenih u odnosu na decembar 2020. godine.\nPoslodavci koji do 31. decembra 2021. godine zaključe ugovore o radu na neodređeno vreme sa licima prijavljenim na Zavodu za zapošljavanje duže od tri meseca, biće oslobođeni obaveze plaćanja poreza na dohodak i doprinosa za penzijsko i invalidsko osiguranje. Jedini uslov koji poslodavac mora da ispuni je da je pomenutim zapošljavanjem povećao broj zaposlenih u odnosu na broj na dan 31. decembra 2020. godine.\nPoslodavac će biti oslobođen obaveze plaćanja ovih poreza i doprinosa za zarade, do iznosa prosečne bruto zarade u Crnoj Gori u prethodnoj godini. 90 procenata poreza i doprinosa za zarade isplaćene 2021. godine, 60 procenata 2022. godine i 30 procenata 2023. godine za sva lica zaposlena do kraja ove godine.


Džikić više nije trener Budućnosti | Kodex.ME\nAleksandar Džikić nije više trener KK Buducnost Volija, saopšteno je iz podgoričkog kluba.\n29. 12. 2018 - 18:08 Autor: Kodex\n"U prethodnom periodu klub se suočio sa svim izazovima koje sa sobom nosi zahtjevno učešće u Euroligi, kao i regionalnoj ABA ligi. Imajući u vidu da je iza nas turbulentan period koji nisu pratili očekivani rezultati, ciklus promjena koji je započet dovođenjem novih igrača i ozbiljnog pojačanja ekipe je neminovno doveo do odluke o promjeni šefa stručnog štaba", naveli su iz KK Budućnost Voli.\nKako su kazali, Džikić je zaslužan za istorijski šampionski pehar i osvajanje ABA lige, učešće u Euroligi i brojne uspjehe kluba, sjajne rezultate i utakmice koje će će se dugo pamtiti.\n"Mi u Upravnom odboru, kao i kompletan tim, naši navijači i cjelokupna crnogorska sportska javnost, razvili smo posebnu emociju prema treneru Džikiću. Osvojio je ne samo šampionsku titulu, već i simpatije publike, koja mu je to uvijek nedvosmisleno pokazivala", dodali su iz Kluba.\nOni su istakli da se zahvaljuju dosadašnjem treneru na predanom i profesionalnom radu i ostvarenim rezultatima i žele mu sreću i uspjeh u nastavku trenerske karijere.\n"Hvala treneru Džikiću na veoma korektnoj saradnji i iskrenom trudu i nastojanjima da sa svojim timom ostvaruje rezultate dostojne dugogodišnje tradicije našeg kluba", poručili su iz Budućnosti.\nOni su naveli da će narednih dana donijeti odluku o novom treneru i o tome će obavjestiti javnost.\nBudućnost Voli će u utakmici protiv Crvene Zvezde voditi pomoćni trener Đorđe Adžić.


Kosovska vlada usvojila veći novčani paket pomoći za građane zbog posledica pandemije - Gorapress.net\n31.03.2020. u 11:20\nNa predlog kosovskog ministarstva finansija, vlada u Prištini, koja je inače u ostavci, usvojila je na sinoćnoj sednici hitni fiskalni paket prve pomoći za građane usled pogođenosti ekonomskim posledicama u pandemiji koronavirusa.\nOva vlada naložila je između ostalog: dvostruku isplatu za korisnike socijalne pomoći; pokrivanje mesečnih troškova zarade za zaposlene u iznosu od 170 evra za april i maj; obezbeđivanje dodatka na zaradu od 300 evra za terenske radnike koji su direktno izloženi riziku od zaraze na poslu; doplatu od 100 evra zaposlenima u prodavnicama prehrambenih proizvoda, pekarama, apotekama; isplatu mesečne pomoći u iznosu od 130 evra građanima koji su izgubili posao.\nNa koga se odnosi i šta sve predviđa fiskalni paket objavljujemo u nastavku:\nDvostruka isplata vrednosti socijalne šeme za sve korisnike socijalnih šema za april i maj u iznosu do 7,650,000 evra, uključujući uplatu izvršenu u martu.\nDoplata u iznosu od 30 evra mesečno svim korisnicima socijalnih i penzijskih sistema koji primaju mesečne isplate manje od 100 evra za april, maj i jun pod uslovom da su korisnici samo jedne šeme; kao i vraćanje na liste korisnika za korisnike kojima zbog nejavljanja ili zbog procene u periodu januar – mart 2020, nisu obnovljena njihova prava. Ova mera je u iznosu do 13,000,000.00 €.\nFinansijska podrška kompanijama zbog pada produktivnosti usled vanredne situacije u javnom zdravstvu:\nPokrivanje mesečnih troškova zarade za zaposlene u iznosu od 170 evra za april i maj, mera do ukupne vrednosti od 41.000.000.\nSubvencije za zakup do 50 odsto vrednosti zakupa za mala i srednja preduzeća za april i maj, mera u ukupnom iznosu od 12.000.000.\nPokrivanje troškova za penzijske doprinose za plate, a koji su u vezi sa merama za april i maj do ukupnog iznosa od 8.000.000 evra.\nObezbeđivanje beskamatnog odobravanja kredita preduzećima u javnom vlasništvu koja imaju finansijske teškoće zbog vanrednog stanja u javnom zdravstvu, u cilju obezbeđivanja njihove likvidnosti uz povraćaj do 31. 12. 2020, do ukupnog iznosa od 20.000.000 evra.\nObezbeđivanje dodatne finansijske podrške opštinama na Kosovu pogođenih pandemijom, ukoliko je potrebno zbog eventualnog produženja vanrednog stanja u javnom zdravstvu do 10.000.000 evra.\nObezbeđivanje dodatka na zaradu od 300 evra za terenske radnike koji su direktno izloženi riziku od zaraze na poslu (ne svim zaposlenima u ustanovi): Medicinsko osoblje (lekari i medicinske sestre), pripadnici Kosovske policije, čuvarima Popravne službe, službenici Agencije za upravljanje kriznim situacijama (vatrogasci), osoblje KBS (vojnici), radnici u karantinu – Prištinski studentski centar, inspektorima Inspektorata za rad, službenici (inspektori) Poreske uprave Kosova, Carine Kosova (carinici), službenici (inspektori) Tržišne inspekcije, službenici (inspektori) nadležni u opštinskim inspekcijama, službenici Medicine rada, za mesec april i maj do ukupnog iznosa od 15.000.000 evra.\nDoplata od 100 evra zaposlenima u prodavnicama prehrambenih proizvoda, pekarama, apotekama, za mesece maj i april do 3.000.000 evra.\nIsplata mesečne pomoći u iznosu od 130 evra građanima koji su izgubili posao zbog vanredne stuacije u javnom zdravstvu za april, maj i jun do 4.000.000 evra\nPodrška inicijativama i projektima koji imaju za cilj poboljšanje života nevećinskih zajednica na Kosovu, koje su najviše pogođene vanrednom situacijom u javnom zdravstvu do ukupno 2.000.000 evra.\nObezbeđivanje finasijske likvidnosti za:\nMikro preduzeća i samozaposlene preko određenih programa kosovskog fonda za garantovanje kredita u iznosu od 10.000 evra u periodu od 24 meseca do 15.000.000 evra.\nKompanije /ovlašćene kompanije koje pružaju osnovne usluge (slične onima u javnim preduzećima) sa povratkom do 31. 12. 2020, u okviru vrednosti navedene u 1.4. ove odluke.\nUvećanje budžeta za grantove i subvencije Ministarstvu poljoprivrede, šumarstva i ruralnog razvoja za povećanje poljoprivredne proizvodnje u iznosu od 5.000.000 evra.\nPovećanje budžeta za grantove i subvencije Ministarstva kulture, omladine i sporta kako bi se izbegla situacija stvorena vanrednim stanjem u javnom zdravstvu u sportskim i kulturnim aktivnostima u iznosu od 5.000.000 evra.\nPodrška izvoznicima s Kosova nakon okončanja vanrednog stanja u javnom zdravstvu u vrednosti od 10.000.000 evra.\nFinansijska podrška kompanijama koje registruju zaposlene sa najmanje jednogodišnjim ugovorom o radu tokom vanrednog stanja u javnom zdravstvu od 130 evra za naredna dva meseca nakon registracije, do vrednosti od 6.000.000 evra i\nIsplata mesečne pomoći u iznosu od 130 evra građanima koji žive u teškim socijalnim uslovima koji su registrovani kao nezaposleni u nadležnoj instituciji, koji nisu korisnici bilo kog mesečnog dohotka iz kosovskog budžeta za april, maj i jun do 3.000.000 evra.\n„Ministarstvo finansija i transfera je ovlašćeno rešenjem koje izdaje vlada u ostavci Kosova da odobri kriterijume, uslove i načine primene i sve ostale specifikacije neophodne za njihovu primenu u skladu sa principima upravljanja javnim finansijama. Odluka takođe obavezuje sve dotične budžetske organizacije/institucije da sprovedu odluku i odluke koje donosi ministarstvo“ navodi se u saopštenju vlade.


Fajon: “Stavovi Zagreba ugrožavaju širenje EU na Balkanu” – Haber.ba\nFajon: “Stavovi Zagreba ugrožavaju širenje EU na Balkanu”\n“Nepoštovanje arbitražne odluke u Zagrebu o razgraničenju Slovenije i Hrvatske predstavlja, ne samo kršenje prava Evropske unije, već ugrožava i dalje širenje Unije na Zapadni Balkan”, smatra Tanja Fajon, evropska parlamentarka iz Slovenije.\nU razgovoru za “Al Jazeeru” ona ističe kako države, poput Bosne i Hercegovine i Srbije, imaju i druge probleme od stavova Zagreba, ali i kako bugarsko predsjedavanje EU-om Zapadnom Balkanu može pomoći regiji…\n“Posljednjih nekoliko mjeseci vlada dobra klima unutar Unije kada je u pitanju proširenje na Zapadni Balkan. U septembru prošle godine je predsjednik Evropske komisije (Jean-Claude) Juncker spomenuo čak i orijentacijski vremenski okvir i sada svi sa nestrpljenjem očekujemo Strategiju o proširenju za Srbiju i Crnu Goru, čije je predstavljanje najavljeno u februaru.\nOčigledno je, dakle, da raspoloženje za proširenje postoji, ali isto tako dinamika čitavog procesa zavisi od napretka država u regionu kada su u pitanju reforme na nekim ključnim područjima. Isto tako, lideri EU moraju da budu svjesni šta je mogući scenario ako Zapadni Balkan padne u zaborav: uspon nacionalizma, dalje masovno iseljavanje ljudi, pogotovo obrazovanih mladih, stagnacija privrede i visoka nezaposlenost“, kaže Fajon, odgovarajući na pitanje šta treba uraditi u narednom periodu i koja je država najbliža pridruženju Uniji?\nLideri Bosne i Hercegovine govore kako je ova država sve bliže Evropskoj uniji, no sa klimom obilježavanja neustavnog entitetskog “Dana Republike Srpske”, odbijanja presude Haškog suda Prliću i ostalima, sporog prevođenja Upitnika… da li je BiH imalo napredovala ka EU ili je napravila korak(e) unazad?\n“Kao što sam istakla povodom posljednje posjete u Sarajevu u novembru prošle godine, smatram da je u BiH krajem prošle godine postojao dobar momenat za napredak, što znači konačno ispunjenje upitnika, koji bi se vratio Komisiji, a ona bi onda ocijenila spremnost BiH da dobije status kandidata.\nNažalost, Sarajevo nije uspjelo da vrati upitnik Briselu i bojim se da je još jednom izostala ta ujedinjenost i složnost koja je itekako potrebna za napredak jedne države sa tako kompleksnim uređenjem kao što je to Bosna i Hercegovina“, kaže Fajon.\nNa pitanje može li BiH, sa aktuelnom politikom i liderima, uskoro dobiti status kandidata za članstvo i približiti se evropskoj porodici i kako ocjenjuje tempo provođenja reformi u ovoj državi, Fajon je istakla da je lopta na strani BiH i žao joj je što se često stiče utisak da lideri ne žele to da iskoriste. Previše pažnje se posvećuje etnički motivisanim podjelama, često izrežiranim, samo zato što su korisne za dobijanje glasova na izborima, a premalo pragmatičnim reformama koje bi građanima omogućile pristojniji život, a mladima svjetliju budućnost.\n“Bojim se da će ova godina, godina izbora u BiH, još dodatno usporiti napredak BiH ka Evropskoj uniji. Na strani EU, dakle, postoji volja za napredak BiH, međutim hoće li se to ostvariti ili ne je isključivo u rukama lidera u BiH.\nVjerujem da bi se mnoge nužne reforme u BiH mogle sprovesti da za to postoji iskrena želja onih koji vode BiH. Ovako se stiče utisak da liderima odgovara status quo“, smatra slovenska europarlamentarka.\nNa pitanje da li će koštati zvanični Zagreb to što su lideri Hrvatske, kao članice EU, odbacili presudu Haškog suda Prliću i ostalima, osuđenim za zločine u BiH, a generala Praljka koji je izvršio samoubistvo, veličaju kao heroja, dok uz sve to imaju spor i sa Slovenijom, Fajon kaže da su sve presude ICTY-a važne za proces pomirenja u regionu, koji je praktično osnova za dalji napredak, i zato njihovo odbacivanje nikako ne doprinosi poboljšanju odnosima.\n“A nepoštovanje arbitraže u slučaju Slovenija-Hrvatska predstavlja ne samo kršenje EU prava, već ugrožava i dalje širenje Unije na Zapadni Balkan.\nTeme:Balkan, EU, fbia, Hrvatska, izdvojeno, Slovenija, Tanja Fajon, Zagreb


6. August, 01:34\nDelegacija SZO u Banjaluci: Zatišje iskoristiti za vakcinaciju 0 Podijeli Podijeli na facebook Podijeli na twitter Podijeli na viber Pošalji na mail\nPredstavnici SZO se sastali sa ministrom zdravlja i socijalne zaštite Republike Srpske Alenom Šeranićem i direktorom Instituta za javno zdravstvo Branislavom Zeljkovićem.\nDelegacija Svjetske zdravstvene organizacije danas je u razgovoru sa ministrom i direktorom Instituta za javno zdravstvo ukazala da se period stabilnije epidemiološke situacije iskoristi za napredak procesa imunizacije.\nNa današnjem sastanku u Banjaluci razgovarano je o odvijanju procesa vakcinacije stanovništva protiv virusa korona u Republici Srpskoj, objavljeno je na "Fejsbuk" stranici Ministarstva.\nTokom sastanka naglašena je važnost sprovođenja i poštovanja svih epidemioloških mjera tokom ljeta, posebno prilikom putovanja i okupljanja da bi se smanjio rizik od obolijevanja i epidemiološka situacija održala što povoljnijom.\nMinistar Šeranić je ovom prilikom izrazio interes da laboratorija Instituta za javno zdravstvo Republike Srpske postane referentna laboratorija za grip SZO.\nSkano se u razgovoru interesovao i za status donošenja zakona kojim bi se zabranilo pušenje na javnim mjestima da bi stanovništvo Republike Srpske koristilo od 100 odsto zatvorenih prostora bez duvanskog dima.\nPosjeta delegacije SZO nastavila se u Institutu za javno zdravstvo Republike Srpske.\nvakcinacija Alen Šeranić Branislav Zeljković SZO


Opština Stara Pazova donirala zaštitnu opremu - Zvanična prezentacija opštine Leposavić\nNaslovna / Politika / Opština Stara Pazova donirala zaštitnu opremu\nOpštinsko rukovodstvo i Opštinski štab za vanredne situacije opštine Leposavić, na čelu sa predsednikom Zoranom Todićem, obezbedili su značajnu količnu zaštitne opreme za potrebe lekara, medicinskih sestara i ostalog medicinskog osoblja Doma zdravlja u Leposaviću. Zahvaljujući bratskom i prijateljskom odnosu i saradnji predsednika opštine Leposavić i predsednika opštine Stara Pazova, pomoć u vidu zaštitne opreme za ovu zdravstvenu ustanovu donirala je i opština Stara Pazova.\nTim povodom, predsednik opštine Leposavić, Zoran Todić, sa saradnicima uručio je danas upravniku Doma Zdravlja Leposavić, dr Ljiljani Vukadinović vrednu zaštitnu opremu na korišćenje, a sve u cilju suzbijanja i sprečavanja širenja epidemije virusa korona. Zaštitnu opremu čine hirurške, nitrilne i platnene maske, hirurške rukavice, sterilne rukavice, jednokratni i višekratni kombinezoni, zaštitna višekratna odela, kaljače, viziri, naočare, beskontaktni toplomeri, pulsni oksimetri, aparat za merenje pritiska.\nNeophodna pomoć koja je danas uručena zaposlenima u Domu zdravlja, stigla je u pravom trenutku, budući da je ovih dana počela sa radom posebna KOVID ambulanta u kojoj se vrši prijem i dijagnostika pacijenata sa respiratornim tegobama i povišenom temperaturom, odnosno pacijenata koji sumnjaju da su zaraženi virusom korona. U skladu sa tim, potrebno je podići mere zaštite zdravstvenih radnika na najviši mogući nivo, jer se upravo oni nalaze na prvoj liniji odbrane u borbi protiv opake bolesti.\nU ovim posebno teškim trenucima za srpski narod na Kosovu i Metohiji, čiji je položaj usled širenja infektivne bolesti dodatno otežan, stručna i svaka druga vrsta pomoći i podrške zdravstvenom sistemu, ali i čitavom narodu na ovim prostorima je od velikog značaja i uliva nam mir i sigurnost da nismo sami u borbi protiv surovog neprijatelja.\nPredsednik Todić je ukazao na značaj donacije opštine Stara Pazova i njenog predsednika Đorđa Radinovića, pre svega imajući u vidu da su i oni sami suočeni sa problemom pandemije. Podstaknut teškim vremenima kroz koje svi zajedno prolazimo, današnji čin humanosti je još jedan pokazatelj osvedočene i više puta dokazivane solidarnosti i brige koju bratske opštine pokazuju za svoje sunarodnike u južnoj srpskoj pokrajini. U svom daljem obraćanju, Todić je informisao javnost da na teritoriji opštine Leposavić i dalje ima dva potvrđena slučaja zaražena virusom COVID-19, te da su oba obolela pacijenta dobrog zdravstvenog stanja.\nUpravnik Doma zdravlja, dr Ljiljana Vukadinović zahvalila se u ime svih zdravstvenih radnika Doma zdravlja Leposavić rukovodstvu opštine, Opštinskom štabu za vanredne situacije, kao i donatorskoj opštini Stara Pazova na pomoći u vidu zaštitne opreme, dodavši da im ona mnogo znači i da će značajno doprineti da borba protiv opasnog, nevidljivog neprijatelja bude uspešnija i učinkovitija.\nPrethodna Dezinfekcija zgrada na teritoriji opštine Leposavić\nSledeća “Unapređenje uključivanja diplomaca iz manjinskih zajednica u administraciju centralnog i lokalnog nivoa na Kosovu“\nNevladina organizacija „Centar za mir i toleranciju“ (CPT) iz Gračanice, uz podršku Ambasade Republike Nemačke …


Božidar Đelić za "Glas" povodom neusvajanja zakona o deviznoj štednji\nSrbija će doneti\nJavni dug po osnovu stare devizne štednje ionako pada na budžete republika, a u Crnoj Gori do sada nisu isplatili ni dinara\nBEOGRAD - Neusvajanje zakona o staroj deviznoj štednji odslikava negativne posledice nesređenih odnosa između Srbije i Crne Gore, zbog čega je ovaj zakon predložila NBJ, mada je on javni dug i čisto fiskalni zakon čije je sprovođenje, od emisije obveznica do isplate štediša za građane Srbije, trebalo da obezbedi republički budžet, komentariše za "Glas" Božidar Đelić, srpski ministar finansija.\nSada su, po njegovim rečima, devizne štediše stavljene u neravnopravan i nepovoljan položaj - štediše Dafiment banke nisu pokrivene nikakvim normativnim rešenjima, a stare devizne štediše sa velikim ulozima neće moći, kako je bilo planirano, da kroz nekoliko nedelja dobiju obveznice po osnovu svoje štednje, da ih eventualno prodaju kada se za to odluče i ranije dođu do svojih zarobljenih sredstava.\nUz to, objašnjava Đelić, skupštinski argument o izostanku štediša Jugoskandika iz predloženog zakona je najblaže rečeno čudan, jer, ukoliko poštujemo legalnost, oni nikada nisu bili pokriveni garancijama države, odnosno NBJ za svoju štednju, a štediše Dafiment banke jesu.\n- Ukoliko se ne bude našao kompromis na saveznom nivou, Vlada Srbije, ne čekajući Ustavnu povelju za regulisanje nadležnosti Srbije i Crne Gore, predložiće sličan zakon, koji će regulisati istu problematiku. Tim pre što javni dug po osnovu stare devizne štednje ionako pada na budžete republika, a u Crnoj Gori do sada nisu dali ni dinara za isplatu devizne štednje.\nĐelić istovremeno ističe da je neophodno da se izbegne demagogija, jer bi republička vlada svakako želela da svima vrati njihov novac koji je odavno potrošen, ali za te svrhe nije moguće angažovati više od 0,9 odsto društvenog proizvoda u narednim godinama. Štaviše, MMF je tražio da se isplata stare devizne štednje obavi u narednih 20 do 25 godina, kao u većini zemalja u tranziciji.\n- Dokazujući kvalitet naših javnih finansija, uspeli smo da za te namene izdvojimo pomenuti procenat društvenog proizvoda. Više od toga zaista ne dolazi u obzir, jer bi bilo na štetu samih deviznih štediša. Naime, ukoliko bi se ocenilo da je plan državnog duga po osnovu devizne štednje nerealan, ili da država ne može to da servisira, pala bi cena ovih obveznica i štediše bi platile najveći ceh, upozorava Đelić.\nDržava preuzela dugove bivših društvenih banaka\n17:13h Raskida se koncesija sa Konzorcijumom "Rast"\n17:16h Strani trgovci se pripremaju da uđu na srpsko tržište